सणासुदीच्या हंगामात अनेक वेळा आपल्याला अचानकपणे प्रवास करावा लागतो . फ्लाइट बुकिंग असो किंवा हॉटेलचे रिझर्वेशन , अशा गोष्टी काही काळ अगोदरच केलेल्या बऱ्या . तरीही , नेहेमीच असे होत नाही की आपण प्रवासाचे नियोजन आधीपासून करू शकतो , किंवा आपली आर्थिक परिस्थिती सुदृढ असते . अचानकपणे समोर आलेला नातेवाईकांचा एखादा कार्यक्रम किंवा अनपेक्षित सहल अशा गोष्टी तुम्हाला प्रवास करायला लावू शकतात . आणि यामुळे जर तुमच्याकडे पैशाची अडचण असली तर ते एक आव्हानच असते . पाहूया अशावेळी कमी त्रास करून वेळ कशी निभावून नेता येईल… सणाच्या दिवशी प्रवास करा बहुतांश लोक सणाच्या एक दिवस आधी किंवा आधीच्या शनिवार - रविवारी घरी किंवा त्यांना जायचे असेल त्या ठिकाणी पोहोचण्याचा प्रयत्न करतात . अशा दिवसांमध्ये विमानाचे तिकीट गर्दीमुळे बरेच महाग असते . अशात तुम्ही सणाच्या दिवशी प्रवास करून स्वस्त दरात तिकीट घ्यायचा प्रयत्न करू शकता . तसेच मोठ्या शहरांत जाताना सोमवारी सकाळी आणि तिथून निघताना शुक्रवारी संध्याकाळी प्रवास करणे टाळा कारण अशावेळी व्यावसायिक प्रवासी अधिक असल्यामुळे तिकीटे महाग असतात . प्रवासी वेबसाईट्सवर तिकीटांचा दर कमी झाल्यावर सूचना पाठवण्याची सोय असते तिचा वापर करा ज्याने तुम्हाला लगेच त्याची माहिती मिळेल . फ्लाईट मॅप वापरा फ्लाईट मॅपच्या अॅप वापरून तुम्हाला जायचे असेल त्या ठिकाणाच्या विविध फ्लाईटच्या दरांची तुलना करा . अनेकदा त्या ठिकाणहून काही तास लांब असलेल्या ठिकाणची फ्लाईट घेणे बरेच स्वस्त असू शकते , त्यानंतर तुम्ही टॅक्सी करू शकता . जर तुम्हाला जायचे ठिकाण अजून नक्की झालेले नसले , तर तुमच्या मनात असलेल्या ठिकाणाचे प्रकार , जसे “समुद्र किनारा” , वापरून त्यातल्या त्यात सर्वात स्वस्त ठिकाण निवडू शकता . क्रेडिट कार्ड वापरा फ्लाईटचे तिकीट , हॉटेल्स आणि इतर खरेदी साठी क्रेडिट कार्ड वापरून डिस्काउंट आणि कॅशबॅक मिळवा . अशाने तुम्ही आज खरेदी करून काही कालावधीने पैसे भरू तर शकताच , क्रेडिट कार्डांमुळे तुम्हाला कमाल ५५ दिवसांचा व्याज - मुक्त कालावधी मिळतो . या वेळात तुम्ही पैशांची व्यवस्था करू शकता . जर कार्डाच्या तारखेवर तुम्ही पैसे भरण्यास असमर्थ असलात , तर तुम्ही हे देणे पुढील महिन्यावर ढकलू शकता . अशात व्याज तेवढ्याच रकमेवर आकारले जाईल जी तुमची भरायची शिल्लक असेल . तुम्ही हे देणे हप्त्यांने भरू शकता . वैयक्तिक कर्ज घ्या एवढे करून सुद्धा पैसे कमी पडत आहेत ? तुमच्या दीर्घकालीन गुंतवणुकींना हात लावू नका . त्याऐवजी वैयक्तिक कर्ज घ्या , हे घ्यायला सोपे असून यासाठी काही तारण ठेवावे लागत नाही . त्यामुळे तुम्हाला कर्ज घेण्यासाठी तुमचे घर किंवा इतर मौल्यवान वस्तू तारण ठेवाव्या लागत नाहीत . तुम्ही कर्जाची रक्कम प्री - पेड कार्ड , डेबिट कार्ड , प्रवासी चेक यांच्यात वाटून घेऊ शकता . या कर्जांवर व्याजाचा दर वार्षिक ११ ते २० टक्के इतका असतो . प्रवास कंपनीकडून अर्थसहाय्य घ्या काही प्रवास कंपनी तुम्हाला आज प्रवास केल्यावर काही काळाने पैसे भरण्याची सवलत देतात . अशा कंपनी काही एनबीएफसी आणि वित्तीय संस्थांकडून पैशाची व्यवस्था करून देतात . अशा योजनांमध्ये कमाल ५ लाख रुपये एवढी रक्कम मिळू शकते आणि यात तिकीट , प्रेक्षणीय स्थळे पाहाणे , हॉटेलमध्ये राहाणे इत्यादी सामील असते . परतफेड एक ते पाच वर्षात केली जाऊ शकते . यावरील व्याजाचा दर वैयक्तिक कर्जाप्रमाणेच ११ ते २० टक्के वार्षिक असू शकतो . आदिल शेट्टी सीईओ बँकबझार


रशियाचा ३ - ० असा धुव्वा गॅरेथ बॅलेने आपल्या लाजवाब खेळाने युरो चषक फुटबॉल स्पध्रेवर एक आगळी मोहिनी घातली आहे . सलग तिसऱ्या सामन्यात तिसरा गोल झळकावण्याची किमया बॅलेने साधली आहे . त्यामुळे वेल्सने रशियाचा ३ - ० असा पाडाव करून ‘ब’ गटातून विजेत्याच्या थाटात उपउपांत्यपूर्व फेरी गाठली आहे . आरोन रामसे आणि नील टेलर यांनी पहिल्या सत्रातच ख्रिस कोलमन्स यांच्या मार्गदर्शनाखालील वेल्सला २ - ० अशी आघाडी मिळवून दिली . त्यानंतर दुसऱ्या सत्रात बॅलेने ही आघाडी वाढवली . त्यामुळे रशियाचे स्पध्रेतील आव्हान संपुष्टात आले . २००४च्या युरा चषक स्पध्रेत साखळीतील तिन्ही सामन्यांत मिलान बारोस ( चेक प्रजासत्ताक ) आणि रुड व्हा निस्टयरॉय ( नेदरलँड्स ) यांनी गोल नोंदवण्याचा पराक्रम दाखवला होता . त्यानंतर १२ वर्षांनी बॅलेने हे कर्तृत्व दाखवले . गेल्या आठवडय़ात मर्सेइल्ले येथे रशिया आणि इंग्लंड यांच्यातील समर्थकांमध्ये झालेल्या हाणामारीच्या घटनांच्या पाश्र्वभूमीवर या सामन्यासाठी अधिक बंदोबस्त ठेवण्यात आला होता . पहिल्या सामन्यात इंग्लंडविरुद्ध १ - १ अशा बरोबरीनंतर स्लोव्हाकियाकडून हार पत्करणारा रशियाचा संघ गटात तळाला फेकला गेला . या सामन्यात बॅलेने प्रारंभीपासूनच रशियाच्या गोलपोस्टवर जोरदार आक्रमण सुरू केले . अर्सेनलचा मध्यरक्षक रामसेने ११व्या मिनिटाला वेल्सचे खाते उघडले . जो अॅलेनच्या अप्रतिम पासवर रामसेने रशियन बचाव भेदत गोलरक्षक अकिनफिव्हला चकवत हा गोल साकारला . रामसेच्या युरो चषक स्पध्रेतील पहिल्यावहिल्या गोलमुळे वेल्स चाहत्यांचा उत्साह द्विगुणित झाला . मग २०व्या मिनिटाला टेलरने अकिनफिव्हला दुसऱ्या प्रयत्नात चकवून वेल्सचा दुसरा गोल साधला . गेल्या सहा वर्षांतील टेलरचा हा पहिला गोल ठरला . दुसऱ्या सत्रात बॅलेचा अॅकिनफिव्हशी एकास एक पद्धतीने सामना झाला . पण गोल साकारण्यात बॅले यशस्वी ठरला .


निर्माता - दिग्दर्शक करण जोहरच्या ‘स्टुडण्ट ऑफ द इयर’ या चित्रपटातून बॉलिवूडमध्ये पदार्पण करणारा अभिनेता सिद्धार्थ मल्होत्रा याने कोणाचाही वरदहस्त नसताना स्वतःच्या बळावर यश संपादन केले . सिद्धार्थ करण जोहरचा खूप आदर करतो . त्याच्या ‘माय नेम इज खान’ या चित्रपटाच्या वेळी सिद्धार्थ आणि वरुण धवन या दोघांनीही सहाय्यक दिग्दर्शनाचे काम पाहिले होते . त्यामुळे एक अभिनेता म्हणून या चित्रपटसृष्टीत नावारुपास येण्यापूर्वी सिद्धार्थ सहाय्यक दिग्दर्शक म्हणून काम पाहायचा हे स्पष्ट झाले आहे . खुद्द सिद्धार्थनेच एका मुलाखतीत याबाबतचा खुलासा केला . चित्रपटसृष्टीत प्रवेश करण्यापूर्वी आणि स्वतःची ओळख प्रस्थापित करण्यापूर्वी आपण कोणकोणत्या अडचणींचा सामना केला यावरुनही सिद्धार्थने पडदा उचलला . कोणत्याही कलाकाराला इतक्या सहजासहजी यश मिळत नाही हेच त्याच्या वक्त्व्यावरुन स्पष्ट झाले . ‘त्या वेळी बऱ्याच गोष्टी हाताळणे माझ्यासाठी फार कठिण होऊन बसले होते . तेव्हा माझा आत्मविश्वासही ढासळला होता . मला खुप अस्वस्थ वाटत होते . पण , त्या ठिकाणहून मागे वळण्याचा मी कधी विचारच केला नाही . कारण मला स्वतःला सिद्ध करायचे होते . ’ वाचा : अभिनयाव्यतिरिक्त बॉलिवूडकरांचे ‘हे’ आहेत ‘इन्कम सोर्स’ सिद्धार्थने करण जोहरच्या ‘माय नेम इज खान’ या चित्रपटात सहाय्यक दिग्दर्शकाचे काम केले असल्यामुळे हा त्याच्या कामाचा श्रीगणेशा होता असे म्हटले जाते . पण , तसे नसून सिद्धार्थने ‘दोस्ताना’ चित्रपटापासून मनोरंजनविश्वात प्रवेश केला होता . याविषयी माहिती देताना तो म्हणाला , “अनेकांना हे ठाऊक नसेल . पण , ‘दोस्ताना’साठी मी सहाय्यक दिग्दर्शक म्हणून काम पाहिले होते . पण , ‘माय नेम इज खान’ हा माझ्या करिअरमधील महत्त्वाचा चित्रपट ठरला . कारण त्यानंतर मी ‘स्टुडण्ट ऑफ द इयर’ या चित्रपटाच्या ऑडिशनसाठी गेलो आणि मग पुढे सर्व काही अगदी सुरेखपणे घडलं . ’ अभिनयासोबतच सिद्धार्थने मॉडेलिंग , दिग्दर्शन , चित्रपटातील तांत्रिक बाबीदेखील हाताळल्या आहेत . त्यामुळे त्याने खऱ्या अर्थाने चित्रपट घडताना पाहिला आहे असे म्हणायल हरकत नाही . सध्याच्या घडीला सिद्धार्थ त्याच्या करिअरवर पूर्ण लक्ष केंद्रित करत असून , सध्या तो कारकिर्दीतील ‘सुपरहिट’ चित्रपट देण्यासाठी प्रयत्नशील आहे .


केस हा प्रत्येक महिलांचा जिव्हाळ्याचा विषय . आपले केस लांब , मजबूत असावे , केसांचं गळणं कमी व्हावं म्हणून आपण १०० उपाय करून पाहतो . केसांची चांगली निगराणी राखण्यासाठी काही गोष्टी करणं आवश्यक आहे , तरच केसांचं आरोग्य सुधारतं . यासाठी समतोल आहार , चांगला शॅम्पू - कंडिशनर वापरणं गरजेचं आहे . पण त्याचबरोबर योग्यवेळी हेअरकट करणंही आवश्यक आहे , आता हेअरकट कधी आणि केव्हा करावा याविषयीही अनेकींच्या मनात काही संभ्रम आहेत . तर जाणून घेऊयात हेअर कट कधी करावा आणि त्यांची काळजी कशी घ्यावी याविषयी थोडक्यात . नवरा - बायकोतील भांडण टाळण्यासाठी या गोष्टी लक्षात ठेवा दर तीन ते चार महिन्यांनी केस थोडेसे ट्रीम करावे , यामुळे केसांची वाढ चांगली होते . अनेकदा केसांवर सतत शॅम्पू वापरणं , वाटेल तसं केस विंचरणं आणि केसांविषयीचा निष्काळजीपणा यामुळे केस दुभंगतात , त्यांची वाढ खुटंते केस अधिक रुक्ष होत जातात म्हणूनच केस दुभंगण्याची समस्या तुम्हाला वारंवार जाणवत असेल तर दर तीन ते चार महिन्यांनी केस थोडेसे ट्रीम करून घ्यावे , किंवा हेअर कट करावा . हेअर कट कसा निवडावा – गोल चेहरा असेल तर लेअर्स कट निवडावा यामुळे चेहऱ्याचा गोलाकार कमी दिसतो . – बदामाकृती चेहरेपट्टी असेल तर शॉर्ट लाँग हेअरकट निवडावा . – आयताकृती चेहऱ्यावर ब्लंट बँग्ज , लाँग , साइडस्वेप्ट बँग्ज हेअर कट चांगला दिसतो . – अंडाकृती चेहऱ्यावर कोणाताही हेअरकट शोभून दिसतो . Fashion Tips : मुलींनो थंडीतही राहा फॅशनेबल


अखिल भारतीय सबज्युनियर बॅडमिंटन स्पर्धेत महाराष्ट्राच्या निकिता जोसेफ , मान्या अवलानी १३ व १५ वर्षे या दोन्ही गटांच्या एकेरीत दुसरी फेरी गाठली . ही स्पर्धा तमिळनाडूत तिरपूर येथे सुरू आहे . आदिती साधनकरनेही १५ वर्षे गटात दुसऱ्या फेरीत प्रवेश केला . याच गटात सई काळे , रिया हब्बू , रुचा सावंत यांचे आव्हान पहिल्याच फेरीत संपुषटात आले . निकिता जोसेफला महाराष्ट्राच्याच प्रेरणा अल्वेकरकडून पुढे चाल मिळाली . दुसऱ्या फेरीत तिची लढत कर्नाटकच्या रितू शहाविरुद्ध होईल . आदिती साधनकरने पुड्डुचेरीच्या अग्नॅस स्वप्नाला २१ - १६ , २१ - १५ असे नमविले . आता तिच्यापुढे उत्तराखंडच्या दिव्यांशी जोशीचे आव्हान आहे . मान्या अवलानी नशिबवान ठरली . अव्वल मानांकित गुजरातची तस्नीम मीर दाखल न झाल्याने मान्याला विजयी घोषित करण्यात आले . १३ वर्षे एकेरीत द्वितीय मानांकित निकिता जोसेफने आंध्रच्या पी . लाहिरीचे आव्हान २१ - १७ , २१ - १३ असे मोडित काढले .


केस धुणे हे महिलांसाठी एक महत्त्वाचे कामच असते . त्यातही ते केस मोठे असतील तर विचारायलाच नको . मग केस गळणे , कोंडा होणे , पांढरे होणे अशा विविध समस्यांमुळे वापरले जाणारे विविध शाम्पू आणि कंडिशनर . पुन्हा त्याचा केसांवर होणारा विपरित परिणाम हे सगळे सांभाळताना महिला अनेकदा त्रस्त झालेल्या दिसतात . त्यातही वाढते प्रदूषण आणि केसांवर होणारा केमिकल्सचा मारा यांमुळे केसांचा पोत आधीच खराब झालेला असतो . केस धुवून ऑफीसला जायचे असेल तर मग ते वाळवण्याचे महत्त्वाचे काम असते . घाईच्या वेळी केस वाळविण्यासाठी चुकीच्या पद्धतींचा अवलंब केला जातो . पण त्यामुळे केस आणखी खराब होण्याची शक्यता असते . त्यामुळे धुतलले केस कसे वाळवायचे याच्या अविनव वर्मा यांनी दिलेल्या काही खास टिप्स… टी - शर्टने केस पुसा आंघोळीनंतर केस चॉवेलने पुसण्याऐवजी टी - शर्टने पुसा . हा टी - शर्ट मऊ कापडाचा आणि केसांना इजा पोहोचवणार नाही असा असायला हवा . टॉवेलमुळे केस रफ होण्याची आणि त्यात गुंता होण्याची शक्यता असते . फाटे फुटलेले केस टॉवेलमुळे आणखी खराब होतात . ब्लो ड्रायरचा वापर टाळा अनेक मुलींना केस धुतल्यानंतर ते वाळविण्यासाठी किंवा फुलविण्यासाठी ब्लो ड्रायरचा वापर कऱण्याची सवय असते . सध्या बाजारात विविध प्रकारचे ब्लो ड्रायर सहज उपलब्धही होतात . कधीतरी अशाप्रकारे ब्लोअर वापरणे ठीक आहे . मात्र त्याची सवय होणे केसांच्या आरोग्याच्यादृष्टीने अतिशय घातक आहे . ब्लो ड्रायरमुळे केसातील मॉईश्चर काढून घेतले जाते आणि केसांचा पोत खराब होतो . सिरम वापरणे आवश्यक आंघोळीनंतर केसातील पाणी पूर्णपणे निथळल्यानंतर केस थोडे ओले असताना त्यांना स्मूदिंग सिरम लावावे . सिरममुळे केसांचा पोत सुधारण्यास मदत होते . त्यातील कोरडेपणा जाऊन जिवंतपणा आल्यासारखे दिसते . याबरोबरच केसांवर एक वेगळ्या प्रकारची चमक येण्यासही मदत होते . हाताच्या बोटांनी गुंता सोडवा केस धुतल्यानंतर त्यामध्ये जास्त गुंता होण्याची शक्यता असते . अशावेळी अतिशय हळूवारपणे हाताच्या बोटांनी हा गुंता सोडवण्याचा प्रयत्न करावा . अनेकजण केस धुतल्यानंतर कंगव्याने हा गुंता सोडविण्याचा प्रयत्न करतात . मात्र ते चुकीचे आहे . त्यामुळे केसांचा पोत जास्त खराब होतो . केस विंचरु नका केस धुतल्यानंतर ते लगेच विंचरणे चुकीचे आहे . अनेकदा मुली आणि महिला घाई असल्याने ओले केस विंचरतात . मात्र त्यामुळे केस गळण्याचे आणि तुटण्याचे प्रमाण वाढते . म्हणून ते पूर्ण वाळल्यानंतर विंचरलेले केव्हाही चांगले .


मर्यादित षटकांच्या सामन्यांद्वारे प्रेक्षकांना क्रिकेटचा निखळ आनंद घेण्याची संधी असते . येथेही खेळाडूंच्या शैलीची अग्निपरीक्षा असते . मात्र कसोटीसारख्या दीर्घकालीन सामन्याद्वारे क्रिकेटमधील विविधता शिकण्याची संधी खेळाडूंना मिळते , तर प्रेक्षकांना या खेळाची विविधता पाहण्याचा आनंद घेता येतो , असे ज्येष्ठ क्रिकेटपटू सुरेंद्र भावे यांनी सांगितले . आंतरराष्ट्रीय स्तरावर भारताचे प्रतिनिधित्व करणाऱ्या भावे यांनी राष्ट्रीय निवड समितीवरही काम केले आहे . महाराष्ट्राकडून खेळताना त्यांनी फलंदाजी व गोलंदाजी या दोन्ही आघाडय़ांवर सातत्यपूर्ण कामगिरी केली आहे . त्यांच्या नेतृत्वाखाली महाराष्ट्राने रणजी व अन्य स्थानिक स्पर्धामध्ये घवघवीत यश मिळविले आहे . सध्या ते अनेक अकादमींमध्ये प्रशिक्षक म्हणून काम करतात . कसोटी सामना हा या खेळाचा आत्माच आहे . प्रत्येक दिवशी खेळपट्टी व वातावरणामध्ये विविधता असते आणि अशा विविधतेमध्ये सर्वोत्तम कामगिरी करणे ही काही सोपी गोष्ट नसते . तेथेही अनुभवी खेळाडूंच्या कौशल्याची सत्त्वपरीक्षा असते असे सांगून भावे म्हणाले , मर्यादित षटकांच्या सामन्यात गोलंदाजांना मोजकीच षटके टाकावयास मिळतात . याउलट कसोटी सामन्यात गोलंदाजांना भरपूर षटके टाकण्याची संधी मिळते व या संधीचे सोने करण्यासाठी ते आपल्याकडील सर्व अस्त्रांचा उपयोग करू शकतात . भावे पुढे म्हणाले , गहुंजे येथील स्टेडियमची रचना अशी केली आहे की , तेथे येणाऱ्या वाऱ्याचा फायदा गोलंदाजांना घेता येईल . विशेषतः रिव्हर्स स्विंग गोलंदाजी करणाऱ्यांना त्याचा फायदा मिळू शकेल . त्याचप्रमाणे उंची देऊन फिरकी गोलंदाजी करणाऱ्यांनाही त्याचा लाभ मिळेल याचाही विचार करण्यात आला आहे . मर्यादित षटकांच्या सामन्यांमध्ये असा फायदा मिळतोच असे नाही . मात्र कसोटी सामन्याच्या पाच दिवसांमध्ये त्याचा फायदा निश्चित होत असतो . कसोटी सामना हा थोडासा आरामाने पाहण्याचा सामना असतो . नवोदित व उदयोन्मुख खेळाडूंना त्यांच्या सोयीनुसार हा सामना पाहण्याची आणि त्याद्वारे क्रिकेटमधील बारकावे शिकण्याची संधी मिळणार आहे . क्रिकेट संस्कृती निर्माण करण्यासाठी कसोटी सामने खूपच उपयुक्त ठरतात . त्यामुळेच आता वेगवेगळ्या शहरांना अशा सामन्यांच्या संयोजनाची संधी देत तेथे क्रिकेट संस्कृतीचा विकास साधला जाणार आहे , असेही त्यांनी सांगितले .


वेगवान गोलंदाज अश्विन क्रिस्तच्या भेदक माऱ्यासमोर रणजी करंडक उपांत्यपूर्व लढतीत पहिल्याच दिवशी माजी विजेत्या कर्नाटकाची दाणादाण उडाली . त्यांचा पहिला डाव अवघ्या 88 धावांत आटोपला . त्यानंतर दिवसअखेरीस तमिळनाडूने 4 बाद 111 धावा करून पहिल्या डावात आघाडी मिळविली . हिरव्यागार खेळपट्टीवर नाणेफेक जिंकल्याचा अचूक फायदा क्रिस्तने तमिळनाडूला मिळवून दिला . नटराजन आणि के . विग्नेश या सातवाच सामना खेळणाऱ्या गोलंदाजांनी त्याला पूरक साथ दिली . कर्नाटकाच्या काही फलंदाजांनी आत्मघातकी फटके खेळून आपल्या विकेट गमावल्या . इंग्लंडविरुद्धच्या अखेरच्या कसोटी सामन्यात भारताच्या साडेसातशे धावांत पाचशे धावांचा वाटा उचलणारी लोकेश राहुल आणि करुण नायर ही जोडी आज अपयशी ठरली . दोघांच्या मिळून केवळ 18 धावा झाल्या . पहिल्याच षटकात नटराजनने राहुलची विकेट मिळविली . त्याच्या आउटस्विंगरने राहुलच्या बॅटची कड घेतली आणि दुसऱ्या स्लिपमध्ये बाबा अपराजित याने सुरेख झेल टिपला . समोरच्या बाजूने क्रिस्तच्या गोलंदाजीवर के . अब्बासने हीच चूक केली आणि गलीत विजय शंकरने त्याला टिपले . सत्तर मिनिटे तग धरलेल्या आर . समर्थला नटराजनने आपल्या दुसऱ्या हप्त्यात बाद केले . त्यानंतर बढती मिळालेल्या अभिमन्यू मिथुनलाही त्याने बाद केले . मनीष पांडे आणि स्टुअर्ट बिन्नी यांनी ऍक्रॉस खेळत आपल्या विकेट बहाल केल्या आणि उपाहाराला कर्नाटकाची स्थिती 6 बाद 72 अशी दयनीय झाली . उपाहारानंतर अर्ध्या तासात कर्नाटकाचा पहिला डाव आटोपला . उर्वरित चारपैकी तीन गडी क्रिस्तने बाद केले . खेळपट्टीचे स्वरूप आणि वेगवान गोलंदाजांची अचूक कामगिरी यामुळे तमिळनाडूचा डावखुरा फिरकी गोलंदाज औशिक श्रीनिवास याचा उपयोग करून घेण्याची वेळच आली नाही . त्यानंतर तमिळनाडूची सुरवातदेखील फार काही वेगळी झाली नाही . मात्र , दिनेश कार्तिकच्या अनुभवाने त्यांना तारले . श्रीनाथ अरविंदने तमिळनाडूची सलामीची जोडी झटपट बाद केली . बिन्नीने इंद्रजितचा अडसर दूर केला . त्यानंतर कार्तिक आणि विजय शंकर यांनी चौथ्या विकेटसाठी 70 धावांची भागीदारी करून तमिळनाडूला पहिल्या डावात आघाडी मिळवून दिली . खेळ संपण्यास तीनच षटकांचा अवधी असताना शंकर ( 34 ) धावबाद झाला . खेळ थांबला तेव्हा कार्तिक 31 ; तर अभिनव मुकुंद 3 धावांवर खेळत आहे . संक्षिप्त धावफलक ः कर्नाटक पहिला डाव ( 37.1 षटकांत ) सर्वबाद 88 ( मनीष पांडे 28 , अश्विन क्रिस्त 6 - 31 , नटराजन 3 - 18 ) वि . तमिळनाडू पहिला डाव 36 षटकांत 4 बाद 111 ( दिनेश कार्तिक खेळत आहे 31 , विजय शंकर 34 , अभिमन्यू मिथुन 2 - 14 )


हिंदी चित्रपटसृष्टीमध्ये बरेच ज्येष्ठ कलाकार सोशल मीडिया अकाऊंटवर सक्रिय असतात . अशा काही कलाकारांमध्ये अमिताभ बच्चन यांचे नाव अग्रस्थानी आहे . विविध कार्यक्रम आणि काही महत्त्वाच्या विषयांवर ते नेहमीच भाष्य करत असतात . त्यासोबतच बिग बींनी पोस्ट केलेले फोटोही बरंच काही सांगून जातात . असाच एक फोटो त्यांनी नुकताच ट्विटरवरुन पोस्ट करत त्याला सुरेखसे कॅप्शनही दिले आहे . बिग बींनी पोस्ट केलेल्या या फोटोमध्ये अभिनेत्री कतरिना कैफ आणि श्वेता नंदा दिसत आहेत . नुकत्याच पार पडलेल्या एका कार्यक्रमातील हा फोटो हाती लागताच पापा अमिताभ यांनी लेकीचा फोटो सोशल मीडियावर पोस्ट केला . हा फोटो पोस्ट करत त्यातून प्रेमाची भावना पाहायला मिळत असल्याचे बिग बींनी म्हटले आहे . श्वेता नंदा आणि कतरिना कैफ यांचा हा फोटो खरंच फार सुंदर असून , एचटी स्टाईल अवॉर्ड्समध्ये त्यांचे हे कँडीड क्षण टिपण्यात आले होते . बऱ्याच दिवसांनंतर दोन जिवलग मैत्रिणींची गळाभेट झाल्यावर त्यांच्या चेहऱ्यावर उमटणारे भाव श्वेता आणि कतरिनाच्या चेहऱ्यावर पाहायला मिळत आहेत . बॉलिवूड आणि ग्लॅमर विश्वातील प्रसिद्ध अशा या पुरस्कार सोहळ्याला विविध बी - टाऊन सेलिब्रिटींनी हजेरी लावली होती . पण , या सर्व सेलिब्रिटींच्या गर्दीत श्वेता आणि कतरिनाची ही झलक अगदी अचूक वेळी टिपण्यात आली आहे असेच म्हणावे लागेल . अमिताभ बच्चन यांचे श्वेता नंदा सोबतचे नाते सर्व जाणतोच . कोणत्याही वडील - मुलीच्या नात्याप्रमाणेच बिग बी आणि श्वेताचे नाते आजवर विविध मार्गांनी आपल्यासमोर आले आहे . मुलींनाही मुलांप्रमाणेच समान वागणूक देण्यास प्राधान्य देणाऱ्या बिग बींनी काही दिवसांपूर्वी एक ट्विट केले होते . या ट्विटमध्ये त्यांनी आपल्या पश्चात श्वेता आणि अभिषेकमध्ये सर्व संपत्तीची समान वाटणी करण्यात येणार असल्याचे जाहीर केले होते .


बेचाळिसाव्यांदा रणजी करंडक उंचावण्याचे मुंबईचे स्वप्न अखेर अपूर्णच राहिले . पार्थिव पटेलच्या 143 धावांच्या खेळीमुळे गुजरातने मुंबईचे 312 धावांचे आव्हान पाच गडी राखून पूर्ण करत रणजी करंडक पटकाविला . नकारात्मक मारा व वेळकाढू धोरण अवलंबणाऱ्या गुजरातला पहिल्यांदा रणजी करंडक जिंकण्याची संधी मिळाली होती . आज ( शनिवार ) सामन्याच्या अखेरच्या दिवशी गुजरातच्या फलंदाजांनी ती पूर्ण केली . 312 धावांच्या आव्हानासमोर गुजरातला आज बिनबाद 47 वरून प्रियांक पांचाळ आणि भार्गव मेराई यांना बाद करत बलविंदर सिंधूने गुजरातला दोन धक्के दिले . गोहेलही बाद झाल्यानंतर खेळात चुरस निर्माण जाली होती . पण , कर्णधार पार्थिव पटेलने मनप्रीत जुनेजाच्या साथीने शतकी भागीदारी करत मुंबईचे आव्हान संपुष्टात आणले . जुनेजानेही अर्धशतक ( 54 धावा ) पूर्ण केले . अखेर पार्थिव 143 धावांवर बाद झाल्यानंतर रुजूल भट्ट आणि चिराग गांधी यांनी नाबाद राहत गुजरातला पाच गडी राखून विजय मिळवून दिला . यंदाच्या रणजी करंडक स्पर्धेच्या अंतिम सामन्यातील चौथा दिवस विजेतेपदाचा कल स्पष्ट करणारा ठरला . गुजरातच्या सर्व प्रतिकाराचा सामना करत मुंबईने 411 धावा केल्या खऱ्या ; परंतु पहिल्या डावातील 100 धावांची पिछाडी त्यांच्या मुळावर आली . संक्षिप्त धावफलक मुंबई , पहिला डाव - 228 व दुसरा डाव 411 ( पृथ्वी शॉ 44 , श्रेयस अय्यर 82 , सूर्यकुमार यादव 49 , आदित्य तरे 69 - 114 चेंडू , 12 चौकार , अभिषेक नायर 91 - 146 चेंडू , 5 चौकार , 5 षटकार ; चिंतन गजा 39 - 10 - 121 - 6 ) . पराभूत वि . गुजरात , पहिला डाव - 328 व दुसरा डाव 5 बाद 313 ( पार्थिव पटेल 143 , मनप्रीत जुनेजा 54 )


करार भंग केल्याप्रकरणी नुकसानभरपाईची मागणी भारत आणि पाकिस्तान यांच्यामध्ये २०१५ ते २०२३ या कालावधीमध्ये सहा द्विदेशीय मालिका खेळवण्यात येतील , असा करार दोन्ही देशांच्या क्रिकेट मंडळांमध्ये झाला होता . पण भारतीय क्रिकेट नियामक मंडळाने ( बीसीसीआय ) या कराराचा भंग केला , असा ठपका ठेवत पाकिस्तान क्रिकेट मंडळाने ( पीसीबी ) त्यांना कायदेशीर नोटीशीमध्ये बीसीसीआयकडून नुकसानभरपाई देण्याची मागणी केली आहे . ‘कायदेतज्ज्ञांशी सल्लामसलत करून आम्ही बीसीसीआयला नोटीस पाठवली आहे . दोन्ही क्रिकेट मंडळांमध्ये द्विदेशीय मालिकांबाबत काही करार करण्यात आले होते . बीसीसीआयने या कराराचा भंग केल्यामुळे दोन्ही देशांमध्ये गेल्या काही वर्षांमध्ये द्विदेशीय मालिका होऊ शकली नाही . याप्रकरणी आम्ही बीसीसीआयकडून नुकसानभरपाई मागितली आहे , ’ असे पीसीबीमधील एका सूत्राने सांगितले आहे . दोन्ही क्रिकेट मंडळांमध्ये २०१४ साली करार करण्यात आला होता . पण या करारानुसार बीसीसीआय कोणतीही कृती करत नसल्याचा ठपका पीसीबीने या नोटिशीमध्ये ठेवला आहे . ‘बीसीसीआयने गेल्या काही वर्षांमध्ये करारातील कोणतीही गोष्ट केलेली नाही . करारानुसार आतापर्यंत तीन द्विदेशीय मालिका खेळवल्या गेल्या हव्या होत्या , पण आम्ही त्यासाठी प्रयत्नशील असताना बीसीसीआयकडून कोणतेही ठोस पाऊल उचलले गेले नाही . आम्ही त्रयस्थ ठिकाणी ही मालिका खेळवण्याचा पर्यायही त्यांच्यापुढे ठेवला होता , पण बीसीसीआयने यामध्ये कधीही रस दाखवला नाही . त्यांनी प्रत्येक वेळी आमची विनंती धुडकावून लावली आहे . त्यामुळे आम्ही आता न्यायालयात जाण्याचा मार्ग स्वीकारला आहे , ’ असे पीसीबीने नोटिशीमध्ये म्हटले आहे . बीसीसीआयला घरचाच आहेर नवीदिल्ली : भारतीय क्रिकेट नियामक मंडळाने ( बीसीसीआय ) सर्वसाधारण सभेत देशाच्या क्रिकेटहितास बाधा येईल असा काही निर्णय घेतला तर त्यांच्याविरुद्ध न्यायालयात जाण्याचा इशारा मंडळाच्याच क्रिकेट व्यवस्थापन समितीने ( सीओए ) घेतला आहे . इंग्लंडमध्ये पुढील महिन्यात होणाऱ्या चॅम्पियन्स करंडक स्पर्धेसाठी भारताचा संघ अद्याप निश्चित करण्यात आलेला नाही . भारतीय संघ या स्पर्धेतून माघार घेण्याची शक्यता असल्याची अफवा उठली आहे . आंतरराष्ट्रीय क्रिकेट परिषदेच्या ( आयसीसी ) उत्पन्नातील वाटय़ावरून आयसीसी व बीसीसीआय यांच्यात मतभेद निर्माण झाले आहेत . सीओएने भारतीय क्रिकेटचे हित जपण्यास मान्यता दिली असली तरीही जर स्पर्धेतून माघार घेतली गेली तर खेळाडूंचे नुकसान होण्याची शक्यता आहे तसेच क्रिकेट क्षेत्रात भारताची बदनामी होईल . त्यामुळेच वेळप्रसंगी सर्वोच्च न्यायालयात जाऊन खेळाडूंचे हित जपले जाईल असे सीओएने म्हटले आहे .


जगातील कोणत्याही गोष्टीचा व्हिडीयो पहायचा असेल तर आपण अगदी सहज युट्यूबवर जाऊन सर्च करतो . कानाकोपऱ्यात घडणारी घटनाही आपण अगदी सहज पाहू शकतो . मात्र आता अशाप्रकारे व्हिडीयो पाहण्यावर काही प्रमाणात बंधन येऊ शकते . याचे कारण म्हणजे युट्यूबने अलिकडेच आपल्या पोर्टलवर असणारे जवळपास ५० लाखांहून अधिक व्हिडीयो डिलीट केले आहेत . आता अशाप्रकारे अचानक व्हिडीयो डिलीट करण्यामागचे नेमके कारण काय असा प्रश्न तुम्हाला नक्कीच पडला असेल . तर गुगल द्वारे अधिकृत व्हिडिओ शेअरिंग प्लेटफार्मने हे व्हिडीयो बघण्यापूर्वीच डिलीट केले . कंपनीने असे केल्याचे कारण म्हणजे अनुचित कंटेंट पोस्ट केल्यामुळे कंपनीला याआधी अनेकदा टिकेला सामोरे जावे लागले होते . त्यामुळे २०१७ च्या शेवटच्या तीन महिन्यात अपलोड केलेले हे व्हिडीयो आम्ही डिलीट केले असे कंपनीने सांगितले आहे . युट्यूबवर जगभरातून व्हिडीयो अपलोड करण्यात येत असतात . अनेकदा यातील कंटेंट हा अनुचित असतो . कधी हिंसक तर कधी अश्लील गोष्टींचे व्हिडीयो असल्याने कंपनीला हे पाऊल उचलावे लागते . युट्यूबवर कोणताही व्हिडीयो अपलोड होण्यापूर्वी त्याची योग्य ती शहानिशा केली जाते . त्यामध्ये काही गैर आढळल्यास तो व्हिडीयो प्रसिद्ध करायचा का नाही याचा निर्णय होतो . त्यानुसार अनेक व्हिडीयो अपलोड होण्याआधीच डिलीट करण्यात येतात . मात्र तरीही एखादा व्हिडीयो अपलोड झालाच तर १ व्ह्यू मिळण्यापूर्वीच तो डिलीट केला जातो . एका सर्वेक्षणातून समोर आलेल्या माहितीनुसार , ८० लाखापैकी ७६ टक्के व्हिडिओज १ व्ह्यू मिळण्यापूर्वीच डिलीट करण्यात आले . व्हिडीयोमधील कंटेंट योग्य नसल्याने कंपनीला ही कारवाई करावी लागली असे कंपनीकडून सांगण्यात आले . सध्या युट्यूबवर असणाऱ्या व्हिडीयोपैकी सुमारे ९३ लाख व्हिडीयो असे आहेत जे युट्युब गाईडलाईन्सचे उल्लंघन करतात . यातील जास्त व्हिडीयो भारतातील आहेत . या क्रमवारीत अमेरिका दुसऱ्या स्थानावर आहे . युट्यूबवर व्हिडीयोजच्या बरोबरीने जाहीरातींनाही खुप महत्त्व आहे . आपल्या जाहीराती चुकीच्या व्हिडीयोंसोबत दिसत असल्याची तक्रार काही नामवंत कंपन्यांनी युट्यूबकडे केली होती . त्यानुसार योग्य ती तपासणी करत युट्यूबने हे व्हिडीयो डिलीट करण्याचा निर्णय घेतला होता . यामध्ये अॅडिडास , अॅमेझॉन आणि नेटफ्लिक्सबरोबरच जवळपास ३०० कंपन्यांचा समावेश आहे .


चौथ्या एकदिवसीय सामन्यात वेस्ट इंडिजने भारतावर ११ धावांनी विजय मिळवत मालिकेतलं आपलं आव्हान कायम राखलं आहे . अखेरच्या षटकांमध्ये शेवटच्या फळीने केलेली हाराकिरी आणि महेंद्रसिंह धोनीचा संथ खेळ यामुळे भारताने हा सामना आपल्या हाताने वेस्ट इंडिजच्या हातात सोपवला . अजिंक्य रहाणे आणि धोनीची भागीदारी तुटल्यानंतर केदार जाधव मैदानात आला होता . मात्र दोघांकडूनही फार मोठे फटके खेळताना दिसले गेले नाहीत . अॅश्ले नर्सने केदार जाधवला झेलबाद करत भारतीय संघाला पाचवा धक्का दिला . यानंतर मैदानात आलेल्या हार्दीक पांड्याने फटकेबाजी करत भारताला विजयाच्या जवळ आणलं . पांड्या आणि धोनीने ४३ धावांची भागीदारीही केली . मात्र जेसन होल्डरच्या गोलंदाजीवर तो त्रिफळाचीत होऊन माघारी परतला . दरम्यान महेंद्रसिंह धोनीने या सामन्यातही अर्धशतक साजरं केलं . मात्र या अर्धशतकासाठी त्याने जवळपास १०० हून अधिक बॉल खर्च केले . एकीकडे विजयासाठी अवघ्या काही धावा बाकी असताना भारताचा कोणताही फलंदाज तळ ठोकून खेळपट्टीवर रहायला तयार नव्हता . धोनीच्या अर्धशतकानंतर जाडेजा जेसन होल्डरला मोठा फटका खेळण्याच्या नादात बाद झाला . त्यानंतर बाकीच्या फलंदाजांनी केवळ हजेरी लावण्याचं काम केलं , ज्यामुळे वेस्ट इंडिजने भारताचा ११ धावांनी पराभव केला . या विजयामुळे वेस्ट इंडिजने या मालिकेतली भारताची आघाडी २ - १ अशी कमी केली आहे . त्याआधी आघाडीच्या फळीतल्या फलंदाजांनी निराशा केल्यानंतर भारतासाठी मुंबईकर अजिंक्य रहाणे पुन्हा एकदा धावून आला . विंडिजच्या आक्रमणाचा सामना करत अजिंक्य रहाणेने सलग चौथ्या सामन्यातही अर्धशतकी खेळी केली आहे . या सामन्यात अजिंक्यने ६० धावा केल्या , ज्यात ७ चौकारांचा समावेश होता . पुल , हुक , कव्हर ड्राईव्हचे काही चांगले फटके लगावत अजिंक्य रहाणेने विंडिजच्या गोलंदाजीवर आक्रमण केलं . अजिंक्य रहाणेने चौथ्या विकेटसाठी महेंद्रसिंह धोनीसोबत ५४ धावांची भागीदारी केली . मात्र मोठी खेळी करण्याची चिन्ह दिसत असतानाच अजिंक्य देवेंद्र बिशुच्या गोलंदाजीवर शाई होपकडे झेल देत माघारी परतला . वेस्ट इंडिजने दिलेल्या माफक आव्हानाचा पाठलाग करताना भारताच्या डावाची सुरुवातही अडखळती झाली आहे . सलामीवीर शिखर धवन अल्झारी जोसेफच्या गोलंदाजीवर कर्णधार जेसन होल्डरकडे झेल देत माघारी परतला आहे . यानंतर काही वेळ अजिंक्य रहाणेने विराट कोहलीसह बाजू सावरण्याचा प्रयत्न केला . मात्र या सामन्यातही कर्णधार विराट कोहली आपल्या प्रतिस्पर्धी कर्णधाराच्या गोलंदाजीवर झेल देत बाद झाला . कोहलीने या सामन्यात अवघ्या ३ धावा केल्या . यानंतर युवराज सिंहच्या जागी संघात स्थान मिळालेला दिनेश कार्तिक मैदानात आला . मात्र विंडिजच्या गोलंदाजीसमोर तोही चाचपडत खेळताना पहायला मिळाला . अखेर अल्झारी जोसेफने कार्तिकला अवघ्या २ धावांवर बाद करत भारताला तिसरा धक्का दिला . दुसऱ्या बाजूने अजिंक्य रहाणेने मात्र विंडिजच्या गोलंदाजांचा चांगला सामना केला . वेस्ट इंडिजच्या विजयाचा खरा शिल्पकार ठरला तो कर्णधार जेसन होल्डर . अवघ्या २७ धावा देत त्याने भारताच्या ५ फलंदाजांना माघारी धाडलं . यामध्ये महत्वाची गोष्ट म्हणजे तळातल्या फलंदाजांना त्याने खेळपट्टीवर फारकाळ टिकू न देता आपल्या संघाचा विजय निश्चित केला . त्याला अल्झारी जोसेफने २ आणि केस्रिक विल्यम्स , देवेंद्र बिशू आणि अॅश्ले नर्सने १ - १ बळी घेत चांगली साथ दिली . त्याआधी वेस्ट इंडिजने भारतासमोर १९० धावांचं माफक आव्हान ठेवलं . चांगली सुरुवात केल्यानंतरही वेस्ट इंडिडचा संघ नंतर भारतीय संघाच्या आक्रमणासमोर तग धरु शकला नाही . वेस्ट इंडिजच्या सलामीवीरांनी केलेल्या कामगिरीवर त्यांच्याच फलंदाजांनी पाणी फिरवलं . अँटीगाच्या मैदानात एकामागोमाग एक बळी जाण्याचं सत्र सुरुच राहिल्याने या सामन्यातही विंडिजची अवस्था बिकट झाली . सलामीवीरांनी चौथ्या सामन्यात संघाला चांगली सुरुवात करुन देऊनही मधल्या फळीतले फलंदाज त्या धावसंख्येला आकार देण्यात अयशस्वी ठरले . सलामीवीर ईवन ल्युईस आणि काईल होप यांनी संघाला सावध मात्र चांगली सुरुवात करुन दिली . दोघांनीही पहिल्या विकेटसाठी ५७ धावांची भागीदारी केली . मात्र अखेर भारताच्या गोलंदाजांना विंडिजच्या संघाची जमलेली जोडी फोडण्यात भारतीय गोलंदाजांना यश आलं आहे . सलामीवीर काईल होप हार्दीक पांड्याच्या गोलंदाजीवर केदार जाधवकडे झेल देत माघारी परतला आहे . होपने ३५ धावांची खेळी केली . त्यापाठोपाठ ईवन ल्युईसही कुलदीप यादवच्या गोलंदाजीवर कर्णधार विराट कोहलीकडे झेल देत माघारी परतला . मात्र या दोघांनीही पहिल्या विकेटसाठी ५७ धावांची भागीदारी केली . यानंतर रोस्टन चेस आणि शाई होपने काही आक्रमक फटके खेळत संघाची धावसंख्या वाढवण्याचा प्रयत्न केला . मात्र ‘चायनामन’ कुलदीप यादवने चेसचा त्रिफळा उडवत परत वेस्ट इंडिजता तिसरा धक्का दिला . चेस आणि शाई होपने तिसऱ्या विकेटसाठी ४१ धावांची भागीदारी केली . मात्र त्यानंतर कोणताही फलंदाज मैदानावर उभं राहत मोठी भागीदारी करु शकला नाही . सुरुवातीच्या काही षटकांमध्ये अडखळणाऱ्या भारतीय गोलंदाजांनी नंतर मात्र सूर पकडला . उमेश यादव आणि हार्दीक पांड्याने ३ - ३ बळी घेत विंडिजच्या संघाला खिंडार पाडलं . त्यांना कुलदीप यादवने २ बळी घेत चांगली साथ दिली . कुलदीप यादवची या सामन्यातही चांगली कामगिरी करणं येत्या काळात त्याला फायदेशीर ठरु शकणार आहे . या मालिकेतला अखेरचा सामना गुरुवारी जमैकाच्या मैदानावर खेळवला जाणार आहे . त्यामुळे या निर्णायक बाजी मारुन विराट कोहली मालिका जिंकणार की जेसन होल्डरचा संघ पुन्हा विजय मिळवत मालिका बरोबरीत सोडवणार हे पाहणं महत्वाचं ठरणार आहे .


क्रिकेट खेळणाऱ्या प्रत्येक खेळाडूचं स्वप्न असतं की आपण आपल्या कारकिर्दीत एकदा कसोटी संघाचं प्रतिनिधीत्व करावं . भारतीय संघही बुधवारपासून श्रीलंकेविरुद्ध कसोटी सामना खेळणार आहे . गॅलेच्या मैदानात उद्या पहिला कसोटी सामना खेळवला जाणार आहे . त्याआधी भारताचा अष्टपैलू खेळाडू हार्दिक पांड्याने आपला कसोटी संघाची जर्सी घातलेला फोटो शेअर केला आहे . लहानपणापासून जे स्वप्नं मी पाहत होतो , ते आज पूर्ण होताना दिसतंय , माझ्यापेक्षा यापेक्षा आनंदाचा दिवस कोणता असू शकेल , अशा आशयाचं ट्विट पांड्याने केलेलं आहे . चॅम्पियन्स करंडकात हार्दिक पांड्या चांगल्या फॉर्मात होता . अंतिम फेरीज ज्यावेळी भारताच्या रथी - महारथींनी पाकिस्तानी गोलंदाजांसमोर गुडघे टेकले अशावेळी फक्त हार्दिक पांड्याने पाकिस्तानी आक्रमणाचा सामना केला होता . यानंतर वेस्ट इंडिज दौऱ्यातही पांड्याने फलंदाजी आणि गोलंदाजीत आपली कमाल दाखवली होती . याच कामगिरीच्या आधारावर पांड्याची अष्टपैलू खेळाडू म्हणून श्रीलंका दौऱ्यासाठी निवड झाली आहे . भारतीय संघाची झालेली निवड पाहता पांड्याला संघात जागा मिळेल याची शक्यता कमीच आहे . मात्र पहिल्या कसोटी सामन्याआधी झालेल्या पत्रकार परिषदेत कर्णधार विराट कोहलीने तरुण खेळाडूंना योग्य वेळी संघात जागा दिली जाईल असं वक्तव्य केलं आहे . त्यामुळे आगामी कसोटी सामन्यांमध्ये पांड्याला संघात स्थान मिळण्याची शक्यता नाकारता येत नाही .


माद्रिदसमोर एसपीजीचे आव्हान ; चॅम्पियन्स लीग उपउपांत्यपूर्व फेरीची वर्गवारी जाहीर यूएफा चॅम्पियन्स लीग फुटबॉल स्पर्धेच्या उपउपांत्यपूर्व फेरीमध्ये ( अंतिम १६ संघ ) गतविजेता रियल माद्रिदसमोर जेतेपद राखण्यासाठी फ्रान्समधील अव्वल क्लब पॅरिस सेंट जर्मेनचे ( पीएसजी ) आव्हान आहे . अन्य लढतीत पाच वेळचा विजेता बार्सिलोना आणि इंग्लिश प्रीमिअर लीग विजेता चेल्सी आमनेसामने आहेत . उपउपांत्यपूर्व फेरीची वर्गवारी यूएफाचे मुख्यालय लीऑन ( स्वित्र्झलड ) येथे सोमवारी जाहीर करण्यात आली . त्यात मँचेस्टर युनायटेडची गाठ सेव्हियाशी पडेल . मँचेस्टर सिटी क्लब हा स्वित्र्झलडच्या बसेल तसेच गत उपविजेता ज्युवेंट्स क्लब टॉटनहॅम होत्सपूरशी दोन हात करेल . बेसिक्टास आणि शाख्तर डॉनेट्स्क वि . रोमा अशा अन्य लढती होतील . गटवार साखळीतील विजेते मँचेस्टर युनायटेड आणि पीएसजी यांना पहिला टप्पा ( लेग ) प्रतिस्पर्धी क्लबच्या मैदानावर ( अवे ) खेळावा लागेल . उपउपांत्यपूर्व फेरीचा पहिला टप्पा फेब्रुवारी महिन्यामध्ये आणि दुसरा टप्पा मार्चमध्ये होईल . पहिला टप्पा १३ , १४ , २० आणि २१ फेब्रुवारी तसेच दुसरा टप्पा ६ , ७ , १३ आणि १४ मार्च २०१८ रोजी होईल . टॉटनहॅम क्लब १३ फेब्रुवारीला ज्युवेंट्सशी टय़ुरिनमध्ये झुंजेल . त्याच दिवशी बसेल घरच्या मैदानावर युरोपा लीग विजेता मँचेस्टर सिटीशी दोन हात करेल . १४ फेब्रुवारीला पोटरे मायदेशात लिव्हरपूरशी खेळेल . त्याच दिवशी रीयल माद्रिद घरच्या मैदानावर बनॅब्युमध्ये पीएसजीशी दोन हात करेल . उपउपांत्यपूर्व फेरीतील उर्वरित लढतीमध्ये २० फेब्रुवारीला चेल्सी क्लबची गाठ स्टॅमफर्ट ब्रिज मैदानावर बार्सिलोनाशी पडेल . म्युनिचमध्ये यजमान बायर्न बेसिक्टासशी झुंजेल . मँचेस्टर युनायटेड पहिल्या टप्प्यातील लढतीसाठी स्पेनला जाईल . सेव्हियाविरुद्धची त्यांची लढत २१ फेब्रुवारीला आहे . याच दिवशी होणाऱ्या दुसऱ्या लढतीमध्ये रोमा क्लब तुर्कीचा अव्वल क्लब शाख्तरशी युक्रेनमध्ये झुंजणार आहे .


व्हॅलेंटाईन वीकमधला सगळ्यात महत्त्वाचा दिवस आहे तो ‘प्राॅमिस डे’ . रोझ , चाॅकलेट आणि टेडी बेअरसारखी गिफ्ट्स आपल्या प्रेमाच्या व्यक्तीला दिल्यानंतर आता वेळ आली आहे ती तिच्या किंवा त्याच्या मनात आपल्या प्रेमाची तीव्रता बिंबवून देण्याची . ‘प्राॅमिस डे’च्या दिवशी देण्यात येणारं प्राॅमिस हे काही हवेचे बुडबुडे नसतात . तर या प्राॅमिसेस चं महत्त्व मोठं असतं . तुमच्या रिलेशनशिपचा तो एक मोठा भाग बनणार असतो . म्हणून आज तुम्ही जे बोलणार ते फार महत्वाचं ठरणार आहे . त्यामुळे शब्द जपून वापरा आणि जे म्हणाल ते कसोशीने पाळायचा प्रयत्न करा . प्रत्येक रिलेशनशिपमध्ये चढउतार असतात . प्रत्येक रिलेशनशिपची वेगळी अशी काही आव्हानं असतात . ती आव्हानं त्या दोघांनाच माहीत असतात . आजच्या दिवशी दिल्या जाणाऱ्या वचनांमधून हीच आव्हानं दूर करायची संधी तुम्हाला आहे . १ . रिलेशनशिपमध्ये एकमेकांना सांभाळून घेणं खूप महत्त्वाच असतं . तुझ्या प्रत्येक संकटाच्या प्रसंगीही मी तुझ्यासोबत असेन . २ . मी नेहमी तुझ्यासोबत असेन आणि तुझी कायम साथ देईन . ३ . माझ्यावर तुझा विश्वास कायम राहील याची मी कायम काळजी घेईन ४ . मी तुझ्याशी नेहमीच प्रामाणिक राहीन ५ . आपलं नातं हे फक्त आणि फक्त आपल्या दोघांचच असेल . त्यात मी अनावश्यक गोष्टींना किंवा लोकांनाही येऊ देणार नाही . ६ . तू दुखावणार नाहीस याची मी नेहमी काळजी घेईन . ७ . मी तुला कधीही एकटं वाटू देणार नाही . ८ . रिलेशनशिपमध्ये एकमेकांशी होणारा संवाद महत्त्वाचा असतो . हा संवाद मी कायम राखेन . आणि सगळ्यात महत्त्वाचं… . ९ . आपल्या या नात्याला मी माझ्या आयुष्यात महत्त्वाचं स्थान देईन


बॉलिवूडमध्ये क्यूट जोडी म्हणून ओळखल्या जाणाऱ्या वरुण आणि आलियाला घेऊन शशांक खैतान यांनी प्रेक्षकांना एक अप्रतिम संदेश देण्याचा प्रयत्न ‘बद्रीनाथ की दुल्हनिया’तून केला आहे . ‘हम्टी शर्मा की दुल्हनिया’ च्या यशानंतर खैतान यांनी एका वेगळ्या धाटणीचा मुद्दा या चित्रपटातून मांडला आहे . या चित्रपटाच्या प्रदर्शनापूर्वी वरुण धवन आणि आलिया भट्ट यांच्या केमिस्ट्रीची चांगलीच चर्चा रंगली होती . बद्रीच्या भूमिकेतील वरुण धवन आलियाचे प्रेम मिळविण्यासाठी धडपडताना दिसणार , हे स्पष्ट झाल्यानंतर या चित्रपटात पुन्हा एकदा प्रेमाचाच फार्म्युला दिसणार हे पक्के होते . मात्र स्त्री शक्तीची एका वेगळ्या पद्धतीने मांडणी केली जाईल , अशी कल्पना नक्कीच कोणी केली नसेल . पण खैतान यांनी आघाडीच्या बॉलिवूड जोडीला घेऊन पुरुष प्रधान देशात स्त्रियांची केली जाणारी घुसमट एका अनोख्या अंदाजात मांडण्यात यश मिळविले आहे . चित्रपटाच्या कथानकाची मांडणी सुरुवातीपासूनच एका विशेष पद्धतीने करत या चित्रपटातून स्त्री - पुरुष भेदभावाची जाणीव दिग्दर्शकाने उत्तमरित्या केल्याचे दिसते . झाशीच्या राणीचा वारसा असणाऱ्या गावातून चित्रपटाला सुरुवात होते . त्यामध्ये आलिया भट्ट अर्थात ( वैदही ) गगन भरारी घेण्याच्या स्वप्नात जगणारी मुलगी दाखविण्यात आली आहे . तर बद्री एका पुरुष प्रधान संस्कृतीचे प्रतिनिधीत्व करताना दिसतो . बद्रीच्या घरात वडिलांची हुकुमशाही त्यांनी दाबलेला स्रियांचा आवाज , सून शिकून सुद्धा तिला घरात बसविण्याची वृती अशी मांडणी करत स्त्रियांवर येणारी बंधने उत्तमरित्या मांडण्यात आली आहेत . मुलगा म्हणजे मालमत्ता . अर्थात हुंड्याच्या रुपाने मालमत्ता मिळविण्याचे साधन आणि मुलगी म्हणजे दुसऱ्याच्या घरी जाणारी अर्थात व्यावहारिक भाषेत लायबॅलिटी असे संबोधत समाजातील भेदभाव उत्तमरित्या रंगविेले आहे . तर दुसरीकडे आलियाच्या कुटुंबात तिच्या आई वडिलांना दोन मुलींच्या लग्नाचा ताण . त्यातून निर्माण होणाऱ्या समस्या भावनिकतेला साद घालतात . बहिण कार्तिकीचे लग्न करण्यासाठी बद्रीने आलियाला केलेली मदत त्यांच्या नात्यात निर्माण होणारे प्रेम . सामदेव या पात्राने लग्नाची जुळवाजूळव करताना थोड्या फार प्रमाणात विनोदी करण्याचा प्रयत्न देखील केला आहे . मात्र आलिया आणि वरुणने चित्रपटात त्यांच्या अभिनयाचा कस दाखवून देण्यात कोणतीही कमी केलेली नाही . प्रेमातील धोक्यानंतर सावरणारी आणि त्यानंतर वरुणसोबत लग्नाला होकार देऊन ध्येयासाठी लग्न मंडपातून प्रेमाला सोडून जाणारी आलिया भावनिकरित्या तुम्हाला आपलेसे करुन सोडते . तर आलियाच्या प्रेमात बुडल्यामुळे स्त्रियांना खुलेपणाने व्यक्त होण्याचे भान देणारा वरुण या चित्रपटात दिसतो . अर्थात त्याच्या या गुणानेदेखील प्रेक्षक नक्कीच त्याच्या प्रेमात पडतील . मुलींच्या मुक्तपणे वावरण्याच्या आणि स्वतःचे करिकर स्वतः निवडण्याच्या भूमिकेला या चित्रपटातून पाठिंबाच देण्यात आला आहे . चित्रपटात मुलीच्या घरच्यांची अवस्था ही समाजातील वास्तविकता दाखविणारी असल्यामुळे भावनिकदृष्ट्याही चित्रपटाला चांगला प्रतिसाद मिळू शकतो . भाषेच्या वेगळेपणासोबतच चित्रपटातील कहाणीमध्ये असलेले वेगळेपण नक्कीच प्रेक्षकांना आकर्षित करणारे आहे . एकुणच चित्रपटातून लग्नाला मुलींकडे मागितला जाणारा हुंडा आणि जुन्या परंपरांतून महिलांना मुक्त करण्याचा संदेश बद्री आणि त्याच्या दुल्हनियाने या चित्रपटातून दिला आहे . दिग्दर्शक - शशांक खैतान निर्मिती - धर्मा प्रॉडक्शन कलाकार - आलिया भट्ट , वरुण धवन आणि सहकलाकार – सुशांत जाधव . sushant . jadhav @ indianexpress . com


कोबीमध्ये आरोग्यासाठी खूप फायदे लपलेले आहेत . त्यामुळे दररोजच्या आहारात कोबीला प्राधान्य दिले पाहिजे . कोबमध्ये ‘अ’ जीवनसत्व भरपूर असते . तसेच व्हिटॅमिन ‘सी’ जास्त आहे . पत्ताकोबी किंवा कोबी हा आरोग्यकारी आहेच , शिवाय त्यात उष्मांकांचे प्रमाण कमी असते . आपल्या आहारामध्ये कोबी असल्यास आतड्याचा कर्गरोग नियंत्रित राहू शकतो किंवा होण्याची शक्यता कमी राहते . इतर फळे आणि भाज्या यांच्या तुलनेत कोबीमध्ये अँटिऑक्सिडंट , जीवनसत्त्वे आणि खनिजे यांचे प्रमाण अधिक असते . आरोग्य तज्ज्ञांच्या मते , पत्ताकोबीचे रोज सेवन केल्यास सी जीवनसत्त्वाची 50 टक्के गरज पूर्ण केली जाऊ शकते . तसेच के जीवनसत्त्वाची 100 टक्के गरज पूर्ण होते . बीबीसीच्या रिपोर्टनुसार , लंडनमधील फ्रान्सिस क्रिक इन्स्टिट्यूटमधील काही तज्ञांनी यावर संशोधन केले आहे . कोबीची भाजी आतड्याच्या कर्करोगावर उत्तम उपाय आहे . कोबीच्या भाजीमुळे आतड्याच्या कर्करोगावर प्रतिकार करणारे एक उत्तम औषध आहे . कोबीच्या भाजीमुळे शरिरातील प्रतिकारात्मक शक्ती वाढते . त्यामुळे आपल्या आहारामध्ये कोबीच्या भाजीचा समावेश करावा . कोबीमुळे मज्जातंतू आणि मेंदूचे काम चांगले चालते . कॅन्सरचा धोकाही कोबीमुळे टळतो . कॅन्सर होण्यापासून कोबी मदत करतो . कप होण्यापासून सुटका कोबी करतो . कोबी खल्ल्यामुळे पोट साफ राहते . तसेच पचनतंत्र चागले राहते . बद्धकोष्ठतेचा त्रास होत नाही . त्यामुळे अनेक आजारातून सुटका होते .


बॉलिवूडमध्ये चाहत्यांच्या चर्चेचा विषय ठरणाऱ्या स्टारकिडमध्ये सैफ - करिनाचा लाडका लेक तैमुर अली खान हा कायमच आघाडीवर असतो . अभिनेत्यांपेक्षा हे स्टार कीड अनेकदा जास्त लोकप्रियता मिळवतात . तैमुरचे वेगवेगळ्या ठिकाणचे फोटो आणि व्हिडियो अनेकदा सोशल मीडियावर अगदी वाऱ्यासारखे पसरतात . त्याचा गोंडस चेहरा आणि करिना कपूर आणि सैफ अली खान यांचे चाहते यामुळे त्याला कमी काळात मोठी पसंतीही मिळते . नुकताच तैमुरचा असाच एक व्हिडियो व्हायरल झाला असून त्यामध्ये तो बॉलसोबत खेळताना दिसत आहे . एका मैदानात तैमुर बॉलशी खेळताना या व्हिडियोमध्ये दिसत आहे . लहान मुलं ज्याप्रमाणे बॉल टाकून त्यामागे पळतात त्याचप्रमाणे तैमुरही बॉलमागे दुडूदुडू पळताना आणि पुन्हा फेकलेला बॉल आणताना दिसत आहे . हिरव्या रंगाचा टीशर्ट आणि पांढरी हाफ पँट घातलेला तैमुर यात अतिशय गोंडस दिसत आहे . हा व्हिडियो इन्स्टाग्रामवर मोठ्या प्रमाणात व्हायरल होत असून त्याला नेटीझन्सची पसंती मिळताना दिसत आहे . याच व्हिडियोमध्ये बाजूला लोक बॅडमिंटन खेळत असल्याचे दिसत आहे . याबरोबरच सैफसोबतचा त्याचा आणखी एक व्हिडियो शेअर करण्यात आला आहे . त्यामध्ये तो आणि सैफ अली खान एका कठड्यावर बसून बाकी लोक खेळत असलेले बॅडमिंटन पाहताना दिसत आहेत . एरवी आपल्या शूटींग शेड्यूलमध्ये बिझी असणारा सैफ आपल्या चिमुकल्याला पुरेसा वेळ मिळेल याची काळजी घेण्याचा प्रयत्न करत असावा . बाकी काहीही असो पण चिमुकला तैमुर मात्र सर्वांचे लक्ष वेधून घेण्यात आणि गोंडसपणामुळे वाहवा मिळविण्यात यशस्वी ठरत आहे हे नक्की .


मराठी चित्रपटसृष्टीमध्ये अनेक आशयघन चित्रपटांची निर्मिती करणारे दिग्दर्शक गजेंद्र अहिरे यांचा आगामी चित्रपट लवकरच प्रेक्षकांच्या भेटीला येणार आहे . या चित्रपटामध्ये नात्यांमधील होणाऱ्या बदलावर भाष्य करण्यात येणार आहे . आजवर मराठी चित्रपटसृष्टीमध्ये विभक्त कुटुंब , नातेसंबधांवर आधारित अनेक चित्रपट प्रदर्शित झाले . मात्र गजेंद्र अहिरे यांच्या चित्रपटाची कथा थोडीशी निराळी असल्याचं सांगण्यात येत आहे . या आगामी चित्रपटाचं नाव ‘सोहळा’ असून या चित्रपटाच्या निमित्ताने अभिनेता सचिन पिळगावकर आणि गजेंद्र अहिरे पहिल्यांदा एकत्र काम करणार आहे . विशेष म्हणजे या चित्रपटामध्ये विक्रम गोखले , मोहन जोशी , लोकेश गुप्ते , आस्मा खामकर ही तगडी स्टारकास्ट पाहायला मिळणार आहे . अरिहंत प्रोडक्शन अंतर्गत तयार होणाऱ्या या चित्रपटाची निर्मिती सोहन बोकाडिया आणि सुरेश गुंडे यांनी केली आहे . तर के . सी बोकाडिया यांनी चित्रपटाची प्रस्तुती केली आहे . तसंच यात ‘पांस्थथ मी’ , ‘तुझ्या माझ्या आभाळाला’ , ‘नो प्रॉब्लेम’ या गाण्यांचा समावेश करण्यात आला आहे . दरम्यान , पं . रघुनंदन पणशीकर , सचिन पिळगावकर , अवधूत गुप्ते , प्रविण कुंवर , निहिरा जोशी , अभय जोधपूरकर या गायकांचा सुमधूर आवाज या गाण्यांना लाभला आहे . हा चित्रपट येत्या २१ डिसेंबरला प्रदर्शित होणाऱ्या आहे .


मध्यम वयात शारीरिकदृष्टय़ा तंदुरुस्त महिलांमध्ये उतारवयात स्मृतिभ्रंश होण्याचा धोका ९० टक्क्यांनी कमी होत असल्याचा दावा एका अभ्यासात करण्यात आला आहे . तर क्वचित व्यायाम करणाऱ्या महिलांच्या तुलनेने तंदुरुस्त महिलांमध्ये सरासरी अकरा वर्षांनंतर स्मृतभ्रंश विकसित होतो , असेही या अभ्यासात आढळले आहे . या अभ्यासात आढळून आलेले परिणाम सकारात्मक आहेत . मध्यम वयात दयाच्या आरोग्याबाबत योग्य काळजी घेतल्यास स्मृतिभ्रंश टाळता येते किंवा प्रलंबित करता येतो असे स्वीडनच्या गोथनबर्ग विद्यापीठातील हेलेना होर्डर यांनी म्हटले . याबाबत अधिक अभ्यास करणे गरजेचे असून व्यायाम करण्यास सुरुवात केल्याने त्याचा प्रभाव स्मृतिभ्रंशावर होतो का , त्याचप्रमाणे आयुष्यातील कोणत्या टप्प्यातील तंदुरुस्त असणे स्मृतिभ्रंशाविरोधात अधिक परिणामकारक आहे , याबाबत अधिक अभ्यास करण्याची गरज आहे , असेही होर्डर यांनी म्हटले . हा अभ्यास न्यूरोलॉजी नियतकालिकात प्रसिद्ध करण्यात आला आहे . यासाठी सरासरी १९१ महिलांच्या सायकल चालविण्याच्या क्षमतेचा अभ्यास करण्यात आला . यावेळी त्यांच्या दयाच्या क्षमतेची चाचणी करण्यात आली . त्यांच्या क्षमतेनुसार त्यांचे तीन गटात विभाजन करण्यात आले . या महिलांना पुढील ४४ वर्षांसाठी अभ्यास करण्यात आला आणि त्यांची स्मृतिभ्रंशासाठी सहा वेळा चाचणी घेण्यात आली . यातील ४४ महिलांमध्ये स्मृतिभ्रंश विकसित झाल्याचे आढळले . शारीरिकदृष्टय़ा तंदुरुस्त महिलांमध्ये पाच टक्के तर माफक प्रमाणात तंदुरुस्त महिलांमध्ये २५ टक्क्यांनी आणि तंदुरुस्त नसणाऱ्या ३२ टक्के महिलांमध्ये स्मृतिभ्रंशाचे निदान झाले . या अभ्यासातून शारीरिकदृष्टय़ा तंदुरुस्त महिलांमध्ये स्मृतिभ्रंश होण्याचा धोका ९० टक्क्यांनी कमी असल्याचे आढळले . ज्या महिलांनी काही अडचणींमुळे नियमित व्यायाम करणे थांबविले त्यातील ४५ टक्के मिंहलांमध्ये उतारवयात स्मृतिभ्रंश विकसित झाला . हा अभ्यास कमी महिलांवर करण्यात आला असून या सर्व महिला स्वीडनमधील होत्या , त्यामुळे याबाबतीत अधिक अभ्यासाची गरज असल्याचे होर्डर यांनी सांगितले .


सणासुदीला किंवा लग्नसमारंभात आपण खुलून दिसावे असे प्रत्येक महिलेला वाटते . मग यासाठी मुलींपासून ते वयस्कर महिलांपर्यंत सगळ्याच जणी कपडे , दागिने , पादत्राणे यांची खरेदी करण्यासाठी बरेच पैसे आणि वेळ खर्च करतात . पण आपण खर्च करत असलेल्या वेळेचा आणि पैशांचा योग्य पद्धतीने उपयोग व्हावा यासाठी आपल्याला किमान फॅशन सेन्स असणे गरजेचे असते . आपल्याला काय चांगले दिसू शकते , कोणत्या कपड्यांवर कशा पद्धतीचे दागिने चांगले दिसतील या गोष्टींची माहिती असणे आवश्यक असते . पारंपरिक दागिन्यांची वेगळी ओळख असली तरीही फॅशनच्या जगतात आधुनिक दागिन्यांचेही एक वेगळे स्थान आहे . याच आधुनिक दागिन्यांविषयी फॅशन डिझायनर प्रज्ञा म्हस्के यांनी दिलेल्या फॅशनच्या काही खास टीप्स… झुमके : इंडो - वेस्टर्न स्कर्ट किंवा पारंपरिक पोशाखांवर झुमके हा अतिशय उत्तम पर्याय आहे . ऑफिस पार्टी किंवा एखाद्या अनौपचारिक कार्यक्रमासाठी देखील आपण झुमके वापरू शकतो . या झुमक्यांमध्ये सध्या अगदी कमी किमतीपासून सोन्यापर्यंतचे अनेक प्रकार बाजारात उपलब्ध आहेत . थोडे मोठे झुमके घातल्यावर गळ्यात काहीच नाही घातले तरीही चालते . साडी , ड्रेस आणि इतर कोणत्याही पॅटर्नवर झुमके खुलून दिसतात . चांदबाली : तुम्हाला स्वतःची छाप पडायची असेल तर कानात चांदबाली हाही एक उत्तम पर्याय आहे . तुमचा लूक खुलवण्याबरोबरच पार्टीमध्ये खुलून दिसण्यासाठी हा उत्तम पर्याय आहे . नव्याने आलेला हा कानातल्यांचा प्रकार कोणत्याही प्रकारच्या कपड्यांवर शोभून दिसतील . बांगड्याः बांगड्या नेहमीच भारतीय उत्सव आणि संस्कृतीला समानार्थी आहेत . आता , पारंपारिक कडे , हीरेजडित बांगड्या किंवा रंगीबेरंगी रत्नजडित बांगड्या असे अनेक पर्याय बांगड्या निवडण्यासाठी आहेत . आपण पूजेसाठी कडे किंवा हिरव्या बांगड्यांसह आणखीही वेगळी स्टाईल करु शकता . त्यासाठी बाजारात अनेक पर्याय उपलब्ध असतात . हे नवनवीन प्रकार ट्राय करायला हवेत .


अनेकजण डिओड्रंट मारल्याशिवाय घराबाहेर पडत नाहीत . शरिराला येणाऱ्या घामाच्या दुर्गंधीपासून इन्सन्ट रिलीफ मिळवण्यासाठी अनेकजण डिओड्रंट वापरतात . बरेचजण ऑफिसला जाण्याआधी आणि ऑफिसमधून निघातानाही डिओड्रण्ट्चा फवारा शरिरावर मारतातच . मात्र याच सुगंधी डिओड्रंटची मोठी किंमत मोजावी लागू शकते . जाणून घेऊयात कशाप्रकारे डिओड्रंटचा अती वापर आरोग्यासाठी घातक ठरू शकतो . . अॅल्युमिनियममुळे होणार रोग डिओड्रंटमधील सर्वात महत्वाचा घटक म्हणजे अॅल्यूमीनियम . अॅल्युमिनियममुळे एल्जाइमरचा आजार होऊ शकतो . तसेच हाडांशी संबंधित आजार , किडनीशी संबंधित आजारांसाठीही डिओड्रंटसमधील अॅल्युमिनियम कारणीभूत ठरते . डिओड्रंट संप्रेरकांचे प्रमाण बिघडते डिओड्रंटच्या अती वापराने संप्रेरकांचे प्रमाण बिघडू शकते . डिओड्रंटमधील पैराबीन्समुळे ( इथेन , मिथेन प्रकारातील वायू ) संप्रेरकांचा शरिरातील स्त्राव कमी किंवा जास्त होतो आणि त्यांचे प्रमाण बिघडते . शरिरातील महत्वाच्या क्रियांवर संप्रेरकांच्या माध्यमातून नियंत्रण ठेवले जाते . मात्र अशाप्रकारे कमी अधिक प्रमाणात संप्रेरकांचा स्त्राव झाल्याने त्याचा दैनंदिन शारिरीक प्रक्रियांवर परिणाम होतो . प्रोपेलपॅराबीन , मिथाइलपॅराबीन , इथाइलपैराबीन किंवा बुटाइलपैराबीन नसलेलेच डिओड्रंट खरेदी करावेत . घामाच्या ग्रंथी ब्लॉक तांत्रिक दृष्ट्या डिओड्रंट तुमच्या शरिराला येणारा घामाचा दुर्गंध घालवतं नाही तर ते घामाच्या ग्रंथीला ब्लॉक करते . डिओड्रंटमधील अॅल्यूमीनियम त्वचेवरील बारीक छिद्रे ( पोर्स ) ब्लॉक करते त्यामुळे घाम येत नाही . त्यामुळे अती जास्त हलचाल किंवा क्रिया केल्यानंतर येणारा घाम शरीरामध्ये जमा होत राहतो आणि तो स्थायूंमध्ये साठून राहिल्यास कॅन्सर होण्याचा धोका संभावतो . छातीचा ( ब्रेस्ट ) कॅन्सर डिओड्रंटच्या सततच्या वापराने कॅन्सर होण्याची शक्यता वाढते . डिओड्रंटमध्ये असणारी अॅस्ट्रोजेनिक संयुगे ब्रेस्टच्या स्थायूंवर परिणाम करतात . ज्यामुळे कॅन्सर होण्याचा धोका असतो . प्रोपीलीन ग्लाइकॉलचा त्रास डिओड्रंटमधील आणखीन एक महत्वाचा घटक म्हणजे प्रोपीलीन ग्लाइकॉल . एखाद्या पदार्थाची शोषून घेण्याची क्षमता वाढवण्यासाठी याचा वापर होतो . प्रोपीलीन ग्लाइकॉल हे एक प्रकारचे न्युरोटॉक्झिन असून प्रोपीलीन ग्लाइकॉलमुळे शरिराला खाजही सुटते . केंद्रीय मज्जासंस्थेवर या रसायनाचा परिणाम होतो .


सध्या बी - टाऊनमध्ये सर्वांत जास्त चर्चा कोणत्या अभिनेत्रीची होत असेल तर ती कंगना रणौत . कंगनाशी सहमत असणारा एक गट आणि तिच्यावर टीका करणारा एक गट , असे दोन गटच निर्माण झाले आहेत . यामागचं कारण म्हणजे पत्रकार रजत शर्मा यांच्या ‘आप की अदालत’ या कार्यक्रमात तिने केलेले खुलासे . हृतिक रोशन , आदित्य पांचोली , अध्ययन सुमन , करण जोहर यांच्यासंदर्भात तिने या मुलाखतीत बेधडक वक्तव्ये केली . आपल्या या वक्तव्यांमुळे चर्चेत राहणाऱ्या कंगनाने नुकताच एआईबी या युट्यूब चॅनलसाठी एक व्हिडिओ शूट केला . या व्हिडिओमध्ये सहसा उल्लेख न केल्या जाणाऱ्या शब्दांचा सहजपणे वापर करण्यात आला आहे . हा व्हिडिओ पाहिल्यानंतर आता दिग्दर्शक करण जोहरने तिला ट्विटरच्या माध्यमातून एक सल्ला दिला आहे . या ट्विटमध्ये कंगनाचं नाव न घेता त्याने लिहिलं की , ‘डिअर टॅलेंट , तू अतिआत्मविश्वास आणि भ्रम या गोष्टींपासून दूर राहावं असं मला वाटतं . या गोष्टी सातत्याने तुझ्याविरोधात कट रचत आहेत . हे तुला दिसत नाही का ? ’ कंगनाच्या ‘द बॉलिवूड दीवा’ या व्हिडिओमध्ये ‘चिटियाँ कलाईयाँ’ या गाण्याची चाल वापरून नवे शब्द लिहिले आहेत . सोशल मीडियावर हा व्हिडिओ चांगलाच व्हायरल होत आहे . यामध्ये चित्रपटसृष्टीतील काही कटू सत्य उपरोधिकपणे मांडण्यात आले आहे . करणच्या ‘कभी खुशी कभी गम’ या गाण्याची पार्श्वभूमीदेखील यात वापरण्यात आली . बॉलिवूडमध्ये ठराविक लोकांचं असलेलं वर्चस्व , महिलांना दिली जाणारी अपमानास्पद वागणूक यांसारख्या गोष्टींवर प्रकाश पाडत करण आणि हृतिकलाही टोला लगावण्यात आला आहे . म्हणूनच करणने ट्विटरच्या माध्यमातून अप्रत्यक्षपणे कंगनाला अतिआत्मविश्वासापासून दूर राहण्याचा सल्ला दिला आहे . यावर कंगना काय उत्तर देणार हे पाहणं महत्त्वाचं ठरेल .


अमेरिका दौऱ्यावरील मॅनहीम येथे झालेल्या दुसऱ्या सामन्यात पिछाडीवर पडलेल्या भारतीय महिला हॉकी संघाने जोरदार मुसंडी मारत २ - १ अशा दमदार विजयाची नोंद केली आहे . पहिल्या सत्रात भारत आणि अमेरिका दोन्ही संघांनी गोल करण्यासाठी जोरदार प्रयत्न केले . मात्र प्रतिस्पर्धी संघांचा बचाव भेदण्यात अपयश आल्याने गोलशून्य बरोबरीवर दोघांनाही समाधान मानावे लागले . दुसऱ्या सत्राच्या चौथ्या मिनिटाला ( १९व्या मि . ) जिल विटमरने पेनल्टी कॉर्नरचे गोलमध्ये रूपांतर करून अमेरिकेला १ - ० अशी आघाडी मिळवून दिली . त्यामुळे मध्यंतराला भारतीय संघ पिछाडीवर होता . दुसऱ्या सत्रात भारतीय संघाने अमेरिकेच्या बचावावर त्वेषाने आक्रमण केले . तिसऱ्या सत्राच्या अखेरच्या मिनिटाला हे प्रयत्न यशस्वी ठरले . प्रीती दुबेने पेनल्टी कॉर्नरचे गोलमध्ये रूपांतर करून भारताला बरोबरी साधून दिली . त्यामुळे अखेरच्या सत्रातील रंगत आणखी वाढली . दोन्ही संघांना विजयाची नामी संधी चालून आली . भारताने अमेरिकेवर दडपण आणण्याचे सातत्याने प्रयत्न केले . शेवटी ५५व्या मिनिटाला लिलिमा मिन्झने भारताला आघाडी मिळवून देणारा गोल साकारला . त्यामुळे भारताला अमेरिका दौऱ्यावरील पहिल्या विजयाची नोंद करता आली . या दौऱ्यावरील पहिल्या सामन्यात भारतीय संघ अमेरिकेकडून २ - ३ अशा फरकाने पराभूत झाला होता . रिओ ऑलिम्पिकला जाण्यापूर्वी भारतीय संघ हे सराव सामने खेळत आहेत . भारतीय संघ शुक्रवारी कॅनडाविरुद्ध सामना खेळणार आहे .


भारतीय महिला पैशाचे व्यवस्थापन म्हणजेच मनी मॅनेजमेन्टमध्ये तरबेज आहेत . भारतातील बहुतांश महिला नोकरी न करता आपलं घर अगदी व्यवस्थित सांभाळतात . शहर असो वा ग्रामीण विभाग , तिथे वावरणारी प्रत्येक महिला आपला घर व्यवहार पिढ्यान - पिढ्या चालवत आली आहे . घरगुती खर्चासाठी तिला देण्यात आलेल्या पैशातून हुशारीने काही पैसे वाचवणे हे ज्ञान भारतीय महिलेला उपजातच असते . पण याच मॅनेजमेन्टमध्ये कधी कधी चुकाही घडतात . या चुका कशा आणि यातून आपण कसे सावरू शकतो हे जाणून घेऊया ‘हॅपिनेस फॅक्टरी’चे व्यवस्थापक व चीफ हॅपिनेस ऑफिसर अमर पंडित यांच्याकडून… पैशाची जबाबदारी पूर्णपणे पुरुषांवर सोपवणेः भारतात १० ते १५ टक्के महिला या कामासाठी बाहेर पडतात . याचा अर्थ गृहिणींची संख्या नक्कीच या तुलनेत जास्त आहे . पण दुसऱ्या परिस्थितीत गृहिणी असल्याने मनी मॅनेजमेन्ट हे सहाजिकच पुरुषांकडे जातं . पण जर घर चालवायचे असेल तर पैशांची जबाबदारी ही दोघांकडे समान पात्रतेत असावी अशी मानसिकता आता वाढत चालली आहे . तेव्हा दोघांनीही नियोजन केल्यास त्या पैशातून आपण बचतदेखील करू शकतो . अंकगणित न समजून घेणेः कित्येकदा अंकगणिताचे योग्य ज्ञान नसलेल्या महिलांना पैशाच्या बाबतीत फसवले जाते . मग त्यांना गणित येत नाही हे समजताच बाजारातील भाजीवाला असो किंवा अगदी छोटीशी गोष्ट त्यात त्यांची फसवणूक केली जाते . याच फसवणुकीतून स्वतःला वाचवण्यासाठी आपल्याला अंकगणिताचे पुरेसे ज्ञान असणे गरजेचे आहे . साधी बेरीज आणि वजाबाकी जरी आपल्याला ज्ञात असली तरी ते बचतीसाठी फायदेशीर ठरते . वेगवेगळ्या करारांना बळी पडणेः ही गोष्ट महिलांच्या बाबतीत हमखास घडते . घरात उपयुक्त नसलेली गोष्ट फक्त डिस्काउंट किंवा ऑफरच्या मोहापायी खरेदी केली जाते . अमुक वस्तू स्वस्तात मिळाली हे ठामपणे सांगताना महिला दिसतात . पण या नको असलेल्या गोष्टी खरेदी करून आपण ठरवलेल्या महिन्याच्या बजेटला मात्र धक्का बसतो . बचत करण्यासाठी अतिरिक्त खर्च टाळणे सर्वात महत्वाचे आहे . तरच आपण मनी मॅनेजमेन्ट करण्यात यशस्वी ठरू . वित्तीय आयोजन टाळणे किंवा पुढे ढकलणेः घरखर्चासाठी आपण महिन्यांमध्ये किती पैसे खर्च करावे आणि त्यातून आपण किती पैशांची बचत करावी याचे मॅनेजमेन्ट प्रत्येक गृहिणीनेच करावे . मात्र बऱ्याचदा काही गृहिणी कोणत्या न कोणत्या कारणामुळे पैशाचे मॅनेजमेन्ट करण्यात अयशस्वी होतात . आपण जर संपूर्ण वेळ घर सांभाळत असाल तर घरात येणाऱ्या अकाली संकट जसे कि घरात कोणी अचानक आजारी पडले अथवा आपल्या घराच्या कामासाठी पैशाची गरज लागली तर ऐन वेळी आपल्याकडे पैसे असायला हवे यासाठी गृहिणीने पैशाचे योग्य ते नियोजन करणे आवश्यक आहे . उदाहरणार्थ ज्याप्रकारे आपण बिलांचे पैसे , कामवालीचे पैसे अशे बाजूला काढतो , त्याचप्रमाणे दर महिन्याला हातचे पैसे राहण्यासाठी देखील काही रक्कम बाजूला ठेवल्यास गरजेच्या वेळेस ती उपयोगी पडते . वित्तीय व्यवस्थापनाबद्दल समजून न घेणेः भारतीय लोकांना वित्तीय व्यवस्थापनाचे ज्ञान आपल्या घरातूनच मिळत आलेले आहे . आजचे युग हे डिजिटल झाले असल्याकारणाने तरुणवर्ग आपले आर्थिक नियोजन डिजिटल पद्धतीने करताना दिसतात . गृहिणींनासुद्धा हे ज्ञान मिळणे गरजेचे आहे . वित्तीय नियोजन कसे करावे याबाबत सांगणारे किंवा सोशल मिडियावर अनेक माध्यमं उपलब्ध आहेत . सासू - सुनांच्या मालिका पाहण्याऐवजी अशा प्रकारचे संशोधन केल्यास आपल्याच याचा फायदा नक्कीत होईल . नको त्या भ्रमात राहणे : बऱ्याचदा आपल्याला संपूर्ण माहिती असल्याच्या भ्रमात महिला असतात . मात्र प्रत्यक्षात गुंतवणूक करायची वेळ आल्यावर त्यांना त्याचे गांभीर्य कळते . परंतु ही गोष्ट आपण सकारात्मक दृष्टीने घ्यावी . एखाद्या गोष्टीबद्दल माहित नसणे ही नैसर्गिक गोष्ट आहे . याचा स्वीकार करावा आणि तेवढ्याच सकारात्मक दृष्टिकोनातून त्या गोष्टीची माहिती घ्यावी व त्यानुसार नियोजन करावे . बचतऐवजी खर्चाची यादी बनवणे : बहुतेकदा महिला त्यांच्या यादी बनवण्याच्या टेक्निकमुळे फसतात . नेहमीच आपण महिन्याभरात किती खर्च केला याचीच यादी बनवली जाते . पण असे न करता आपण महिन्याभरात किती खर्च करणार आहोत याचा विचार करुन , त्यातून आपण किती बचत करू शकतो याची यादी बनवली पाहिजे . तरच आपले मनी मॅनेजमेन्ट पक्के होऊ शकते . भविष्याची चिंता न करता पैसे खर्च करणे : भारतात आज महिलावर्ग नोकरी करताना दिसत आहे . डिजिटलच्या युगात राहणाऱ्या महिलांना वेगवेगळ्या प्रकारचे गॅजेट्स आणि बाकी उपकरणे वापरण्यात रस आहे . भविष्यात त्या उपकरणाचा वापर भलेही आपण करणार नसू पण आपल्याला अमुक वस्तू आवडली तर त्यासाठी ते उपकरण खरेदी केले जाते . महिलांना याच गोष्टीचे मॅनेजमेन्ट करणे आवश्यक आहे . स्वतःसाठीच नव्हे तर घरातल्या प्रत्येक व्यक्तीसाठी याचे नियोजन करणे आवश्यक आहे . आर्थिकदृष्ट्या स्वतंत्र असणे : काम करणाऱ्या महिला आपल्या कामाचे पैसे हे स्वतःपुरते खर्च न करता आपल्या घरात राहणाऱ्या वृद्ध किंवा आजारी लोकांसाठीही किंवा गरजेच्या वस्तूंसाठी वापरावा . जरी आपण आर्थिकदृष्ट्या स्वतंत्र असलेली महिला असे म्हणत असू तरीही घरातील पुरुषांप्रमाणेच महिलेनीही अशी जबाबदारी आपल्या खांद्यावर घ्यावी . आपल्याला वित्तीय नियोजनाची गरज आहे हे समजून न घेणेः कित्येकदा असं होतं की शिकलेली महिलासुद्धा तिच्या नियोजनात गफलत करते . आपल्याला काही वित्तीय नियोजनाची गरज नाही , महिन्याला आपलं सर्व छान सुरू आहे असं महिलांना वाटत असतं . पण घर आणि बाकी जबाबदाऱ्या यशस्वीपणे पार पाडण्यासाठी वित्तीय नियोजन केल्यास त्याचा फायदा भविष्यात होऊ शकतो ही दूरदृष्टी लक्षात घेतली पाहिजे . आजच्या धावपळीच्या आणि महागाईच्या जीवनात पैशाचा योग्य तो वापर करणे गरजेचे आहे . पुरुषप्रधान संस्कृती जरी असली तरी घराचा संपूर्ण भार हा आजही एक स्त्रीच उचलते . २१ व्या शतकातील महिला ‘चूल आणि मुल’ या संकल्पनेबाहेर गेलेल्या दिसत आहेत आणि खास त्या महिलांसाठी पैशांचे मॅनेजमेन्ट करणे हे खूप महत्वाचे आहे .


अभिनेता शाहरूख खानच्या विरोधात बडोदा रेल्वे स्टेशनवर ‘रईस’ चित्रपटाच्या प्रमोशनदरम्यान झालेल्या एका व्यक्तीच्या मृत्यूसंबंधी खटला दाखल होऊ शकतो . पोलीस उपाध्यक्ष ( पश्चिम रेल्वे ) तरूण बरोत न्यायालयात अहवाल सादर करताना म्हणाले की , ‘२३ जानेवारी रोजी झालेल्या व्यक्तीच्या मृत्यूप्रकरणी शाहरूख खान आणि एक्सेल एंटरटेनमेंट प्रायवेट लिमिटेडवर आईपीसी कलम 304 ए 2 ( निष्काळजीपणामुळे मृत्यू ) आणि रेल्वे अॅक्टअंतर्गत खटला चालवला जाऊ शकतो . ’ पोलिसांनी १७ एप्रिल रोजी संपूर्ण घटनेचा अहवाल सुपूर्द केला होता . या अहवालात शाहरूखमुळे रेल्वे स्टेशनवर चेंगराचेंगरीची परिस्थिती निर्माण झाली आणि शाहरूखच्या टीमने सुरक्षेच्या नियमांकडे दुर्लक्ष केल्याचा उल्लेख आहे . इतकंच नाही तर शाहरूखने आपला टी - शर्ट आणि चेंडू फलाटावर उभ्या असलेल्या लोकांच्या दिशेने भिरकावल्याचंही अहवालात म्हटलं आहे . या घटनेनंतर तक्रार दाखल करणारे वकील जितेंद्र सोलंकी यांनीसुद्धा एक अहवाल तयार केला . ज्यामध्ये त्यांनी म्हटलंय की , ‘जर शाहरूख खान टी - शर्ट , चेंडू आणि इतर वस्तू लोकांच्या दिशेने भिरकावल्या नसत्या तर अशी घटना घडली नसती . त्यामुळे एक्सेल एंटरटेनमेंट प्रायवेट लिमिटेडचे मालक आणि अभिनेता शाहरूख खानवर आईपीसी कलम 279 ( निष्काळजीपणा ) , 336 ( दुसऱ्यांचे वैयक्तिक आयुष्य धोक्यात आणणे ) , 337 ( स्वतःचे प्राण धोक्यात आणणे आणि इतरांच्याही सुरक्षेबद्दल निष्काळजीपणा बाळगणे ) , 338 ( स्वतःचे प्राण धोक्यात आणणे आणि दुसऱ्यांच्या वैयक्तिक सुरक्षेसाठी गंभीर त्रास होणे ) , 304 ए 2 ( निष्काळजीपणामुळे मृत्यू ) आणि रेल्वे अॅक्ट 145,152,175 आणि 179 अंतर्गत खटला दाखल होऊ शकतो . ’ वाचा : पुन्हा एकदा सलमान आणि लुलिया आले एकत्र २३ जानेवारी रोजी शाहरूख आपल्या ‘रईस’ चित्रपटाच्या प्रमोशनसाठी ऑगस्ट क्रांती एक्स्प्रेसने मुंबई ते दिल्ली प्रवास करत होता . जेव्हा ही ट्रेन बडोदा स्टेशनला पोहोचली आणि शाहरूख स्टेशनबाहेर जमलेल्या लोकांना अभिवादन करण्यासाठी बाहेर आला तेव्हा तिथे चेंगराचेंगरीची परिस्थिती निर्माण झाली . जमावाला पांगवण्यासाठी पोलिसांना सौम्य लाठीचार्जदेखील करावा लागला आणि त्यादरम्यान गर्दीत फरीद खान नावाच्या व्यक्तीचा मृत्यू झाला . त्यामुळे शाहरूखच्या अडचणीत आणखीनच वाढ झाली आहे .


सुझुकी कंपनीने आपली नवी बाइक सादर केली आहे . ‘इंडोनेशिया इंटरनॅशनल ऑटो शो’मध्ये कंपनीने Suzuki GSX150 Bandit ही गाडी सादर केली . सामान्य 150 सीसी बाइकप्रमाणेच या बाइकचं डिझाइन असलं तरी या बाइकला स्पोर्टी लूक देण्यात आल्याने वेगळेपण दिसून येत आहे . स्टायलिश टँक , एलईडी हेडलॅम्प यांसारख्या फिचर्समुळे या बाइकला स्पोर्टी लूक मिळाला आहे . Suzuki Bandit 150 मध्ये 147.3 सीसी सिंगल सिलेंडर इंजिन देण्यात आलं आहे . हे इंजिन 19 बीएचपी पावर आणि 14 न्यूटन मीटर टॉर्क जनरेट करतं . भारतातील इतर 150 सीसी बाइकच्या तुलनेत या बाइकच्या इंजिनचं आउटपूट तगडं आहे . Suzuki Gixxer ची तुलना केली तर Gixxer 14.8 बीएचपी पावर आणि 14 न्यूटन मीटर टॉर्क जनरेट करतं . नव्या Bandit मध्ये 6 स्पीड गिअरबॉक्स आहे तर Gixxer मध्ये 5 स्पीड गिअरबॉक्स आहे . बाइकच्या पुढे टेलिस्कोपिक सस्पेंशन तर मागच्या बाजूस मोनोशॉक आहे . दोन्ही टायरला डिस्क ब्रेकही देण्यात आला आहे . दक्षिण - पूर्व आशियाच्या बाजाराचा विचार करुन या बाइकची निर्मीती करण्यात आल्याचं कंपनीने सांगितलं . भारतात ही बाइक केव्हा लॉन्च होणार याबाबत कंपनीने कोणतीही माहिती दिलेली नसली तरी भारतात ही बाइक लॉन्च होण्याची शक्यता कमी असल्याचं सांगितलं जात आहे . कारण भारतात आधीपासूनच सुझुकीच्या Gixxer आणि Gixxer SF या बाइक्स आहेत .


एचआयव्हीच्या विविध प्रकारांविरोधात सुरक्षित आणि परिणामकारक रीतीने प्रतिकार शक्ती निर्माण करणारी लस संशोधकांनी विकसित केली आहे . यामुळे भविष्यात या घातक संसर्गास आळा घालण्यास मदत होऊ शकते . एचआयव्हीच्या विविध प्रकारच्या रोगजंतूंना एकत्र करून तयार केलेली लस निरोगी प्रौढांमध्ये परिणामकारक रोगप्रतिकारक प्रतिसाद निर्माण करीत असल्याचे अमेरिकेतील हारवर्ड वैद्यकीय विद्यालयातील संशोधकांना आढळले . या अभ्यासात समोर आलेले निकाल हे निश्चितच एचआयव्ही उपचारांत मैलाचा दगड आहेत , असे डॅन बारौच यांनी सांगितले . हा अभ्यास लॅन्सेट जर्नल या नियतकालिकात प्रसिद्ध करण्यात आला आहे . मोसेक एडी२६ , एडी२६प्लस जीपी१४० या लसीमुळे मनुष्य आणि माकडांमध्ये रोगप्रतिकारक क्षमता वाढत असल्याचे बारौच यांनी सांगितले . जगभरात ३७ दशलक्ष लोकांना एचआयव्ही / एड्स आहे . यामध्ये दरवर्षी सुमारे १ . ८ दशलक्ष नव्या प्रकरणांची भर पडते . याला आळा घालण्यासाठी एक सुरक्षित आणि प्रभावी प्रतिबंधात्मक लस असणे गरजेचे असल्याचे संशोधकांनी म्हटले आहे . वैद्यकीय चाचण्या आणि चाचण्यापूर्व अभ्यासांमध्ये आढळणारी थेट तुलनात्मक कमतरता ही एचआयव्हीविरोधात प्रभावी लस विकसित करण्याच्या मार्गातील मुख्य अडचण आहे . यासाठी पूर्व आफ्रिका , दक्षिण आफ्रिका , थायलंड आणि अमेरिकेमधील १२ वैद्यकीय केंद्रांतील १८ ते ५० वयोगटातील ३९३ निरोगी , एचआयव्ही संसर्ग झालेल्या लोकांच्या चाचण्या करण्यात आल्या . चाचणीत सहभागी झालेल्या लोकांना ४८ आठवडय़ांच्या कालावधीत चार लसी देण्यात आल्या . प्रत्येक व्यक्तीला एडी२६ . मॉस . एचआयव्ही ही लस अभ्यासाच्या सुरुवातीला आणि १२ आठवडय़ांनी देण्यात आली . यावेळी लस एचआयव्ही विरोधात प्रभावी प्रतिकारक शक्ती निर्माण करण्यात यशस्वी असल्याचे आढळले .


नवी दिल्ली : चेंडू कुरतडण्याच्या आरोपाखाली एक वर्षाची बंदी असलेला ऑस्ट्रेलियाचा माजी उपकर्णधार डेव्हिड वॉर्नरने तडाखेबाज फलंदाजी करत मैदानावर पुनरागमन केले . ब्रिस्बेनच्या एलन बॉर्डर ओवल मैदानावर ऑस्ट्रेलिया नॅशनल हाय परफॉर्मंस टीमच्या विरुद्ध टी - 20 सराव सामन्यात त्याने शतक झळकावले , ज्यात त्याने तब्बल 20 षटकार खेचले . वॉर्नरच्या फलंदाजीचा तडाखा एवढा जबरदस्त होता की त्याने केलेल्या 130 धावांपैकी 120 धावा त्याने फक्त षटकार मारुनच केल्या . त्याची फलंदाजी पाहता तो दोन महिने खेळापासून दूर होता असे अजिबात वाटत नसल्याचे ऑस्ट्रेलियाच्या बातम्यांमध्ये सांगण्यात आले . सामन्यानंतर त्याने प्रतिस्पर्धी संघातील खेळाडूंशी संवाद साधला तसेच युवा खेळाडूंना सूचनाही दिल्या . वॉर्नर यानंतर कॅनडामध्ये होणाऱ्या ग्लोबल टी - 20 लीगमध्ये खेळणार आहे . याच स्पर्धेत वॉर्नर सोबत ऑस्ट्रेलियाचा माजी कर्णधार स्टिव्ह स्मिथही सहभागी होणार आहे . याशिवाय वॉर्नर कॅरेबियन प्रिमियर लीगमध्येसुद्धा भाग घेणार आहे .


पुस्तकामध्ये एका पानावर एकापेक्षा अधिक छायाचित्रे असणे हे मुलांच्या शब्द शिकण्यामध्ये बाधा निर्माण करत असल्याचे अभ्यासात आढळून आले आहे . शब्दांपेक्षा छायाचित्रांच्या माध्यमातून मुलांना अनेक गोष्टी सुलभपणे आत्मसात करण्यास मदत होते . मात्र जेव्हा प्रकाशक पुस्तकाला अधिक रंगीत करण्याचा प्रयत्न करतात , तेव्हा त्यामध्ये प्रत्येक पानावर एकापेक्षा अधिक छायाचित्रे देण्यात येतात . यामुळे त्या पुस्तकाच्या खरेदीसाठी ग्राहकांना आकर्षित केले जात असले तरी मुलांच्या भाषाज्ञानासाठी ते मारक ठरत आहे . एका पानावर एकापेक्षा अधिक छायाचित्रे दिल्याने ज्यांनी शाळेत जाण्यास सुरुवात केली नाही अशा मुलांचा शब्दसंग्रह अतिशय कमी असल्याचे ब्रिटनच्या सक्सेस विद्यापीठातील संशोधकांना आढळून आले . या अभ्यासामुळे पालकांना साधा उपाय मिळाला असून , शाळापूर्व शिक्षण देणाऱ्या शिक्षकांसमोर शिकवण्याचे आव्हान निर्माण झाले आहे . लहान मुलांच्या शिक्षणासाठी आवश्यक असणाऱ्या योग्य पुस्तकांची निर्मिती करण्यास यामुळे मदत होईल , असे संशोधकांनी सांगितले . सुदैवाने , लहान मुलांना कथा ऐकायला आवडतात आणि मोठय़ांना ते लहान मुलांना वाचून दाखवायला आवडते . मात्र जी मुले वाचून समजून घेण्यास लहान असतात , त्यांना शब्दसमज नसल्याने अडचण निर्माण होते . यामुळे कथांमधून नवे शब्द शिकण्याच्या प्रक्रियेवर परिणाम होतो , असे विद्यापीठातील संशोधक झो फ्लॅक यांनी म्हटले आहे . हे संशोधन चाइल्ड डेव्हलपमेंट या नियतकालिकामध्ये प्रसिद्ध करण्यात आले आहे .


भारतीय सिनेसृष्टीतील सर्वोत्कृष्ट गायिकांमध्ये अल्का याज्ञिक यांचे नाव आवर्जुन घेतले जाते . आपल्या सुमधूर आवाजाने त्यांनी फक्त भारतीयांचेच नाही तर जगभरातील संगीतप्रेमींचे मन जिंकले आहे . अल्का यांचे खासगी आयुष्य फार साधं आहे . कामानिमित्त अल्का आणि त्यांचे पती नीरज कपूर वेगळे राहतात . अल्का आणि नीरज यांना एक मुलगीही आहे . अल्का यांचा जन्म २० मार्च १९६६ मध्ये कोलकातामध्ये झाला . गुजराती कुटुंबात जन्मलेल्या अल्या यांच्या आईही शास्त्रीय गायिका होत्या . अल्का यांनी लहान वयातच शास्त्रीय गाणं शिकायला सुरुवात केली . ६ व्या वर्षापासून त्यांनी कोलकाता आकाशवाणी आणि ऑल इंडिया रेडिओवर गायला सुरूवात केली होती . १० व्या वर्षी त्या आईसोबत मुंबईत आल्या . त्या लहान असतानाच त्यांच्या आईचे निधन झाले . अल्का आणि नीरज यांची ओळख वैष्णोदेवीला जात असताना झाली . ओळखीचे रुपांतर मैत्रीत झाले आणि दोघांनी १९८९ मध्ये लग्न केले . दोघं वेगवेगळे राहत असल्यामुळे त्यांचे वैवाहिक जीवन संपुष्टात आल्याचे म्हटले जात होते . पण अल्का यांनी स्पष्टिकरण देताना म्हटले की , कामाच्या व्यापामुळे आम्हाला एकत्र राहणं शक्य होत नाही . आमच्यात फार चांगलं ताळमेळ आहे . राज कपूर यांनी अल्का यांच्या आवाजातील जादू ओळखली आणि त्यांना संगीत दिग्दर्शख लक्ष्मीकांत यांच्याकडे पाठवले . लक्ष्मीकांत यांनाही अल्का यांचा आवाज आवडला . पण त्यावेळी अल्का यांचा आवाज परिपक्व झाला नव्हता , त्यामुळे सिनेमात गाणे गाण्यासाठी त्यांना थोडे थांबावे लागले होते . अल्का यांना आतापर्यंत सर्वोत्कृष्ट गायिकेच्या ३५ फिल्मफेअर नामांकनांमध्ये ७ वेळा मानांकन मिळाले आहे . याशिवाय त्यांच्या नावावर २ राष्ट्रीय पुरस्कारही आहेत . १९८० मध्ये ‘पायल की झंकार’ सिनेमासाठी त्यांनी आयुष्यातील पहिले सिनेगीत गायले . १९८८ मध्ये माधुरीसाठी ‘तेजाब’ सिनेमातील ‘एक दो तीन’ हे गाणे गायले होते . आजही हे गाणे ऐकले तर त्यांच्या आवाजाची जादू जाणवते . याच दरम्यान त्यांनी ‘कयामत से कयामत तक’ सिनेमासाठी गाणी गायली जी आजही फार ऐकली जातात . ‘खलनायक’ सिनेमात गायलेले ‘चोली के पीछे क्या है’ हे गाणे तेव्हा सर्वात जास्त वादग्रस्त गाणे ठरले होते . हे गीत त्यांनी इला अरुणसोबत गायले होते . तसेच ‘ताल’ सिनेमातील त्यांनी गायलेली गाणी ही सर्वोत्कृष्ट गाण्यांमध्ये मोडली जातात .


पाकिस्तानी संघात एकत्र खेळतानाही काही खेळाडूंचे कधीच जमले नाही . दोन वेगवेगळ्या युगांत खेळले असले तरी काही खेळाडू एकमेकांच्या विरोधात कायम राहिले आहेत . जावेद मियॉंदाद आणि शाहिद आफ्रिदी हे माजी कर्णधार आता एकमेकांवर आरोप - प्रत्यारोप करीत आहेत . मॅच फिक्सिंगचे आरोप केल्यामुळे आफ्रिदी मियॉंदाद यांच्यावर कायदेशीर कारवाई करणार आहे . मियॉंदाद नेहमीच पैशासाठी हापापले होते , त्यामुळे विश्वकरंडक विजेता कर्णधार इम्रान खान आणि त्यांच्यामध्ये उभा वाद होता , अशा शब्दांत आफ्रिदीने मियॉंदाद यांना फटकारले आहे . निमित्त होते पाकिस्तानी पत्रकाराच्या पुस्तकाच्या अनावरणाचे . त्या समारंभानंतर आफ्रिदीने मियॉंदाद यांचा समाचार घेण्यास सुरवात केली . आफ्रिदीने त्याच्या मुलीची शपथ घ्यावी आणि त्याने सामने विकले नाहीत हे सांगावे , असे मी त्याला आव्हान देतो , असे मियॉंदाद म्हणतात . मियॉंदाद यांनी आरोप केलेली चित्रफीत आफ्रिदी आणि त्याचे वकील बारकाईने पाहात आहेत . मोहरमची सुटी संपल्यानंतर ते मियॉंदादला कायदेशीर नोटीस पाठविणार आहेत . वेस्ट इंडीजविरुद्धच्या टी - 20 मालिकेतून आपल्याला निवृत्ती घ्यायची आहे , अशी मागणी आफ्रिदीने गेल्या महिन्यात केली होती . या मालिकेत पाकिस्तानने निर्भेळ यशही मिळविले होते . निवृत्तीचा सामना खेळायला मिळणे हा माझा हक्क आहे . तशी मागणी त्याने पाकिस्तान क्रिकेट मंडळाकडे केली आहे . पाकिस्तान मंडळही त्याला निरोपाचा सामना खेळायला देण्याचा विचार करीत आहे . भारतातील टी - 20 विश्वकरंडक स्पर्धेतील अपयशानंतर आफ्रिदीने कर्णधारपद सोडले होते . त्यानंतर निवृत्तीचेही संकेत दिले होते . प्रत्यक्षात मात्र अजून तसा कोणता निर्णय घेतलेला नाही .


एकावेळी अनेक शारीरिक व्याधी असणाऱ्यांना बरीच औषधे घ्यावी लागतात . अनेकदा रुग्ण वैतागून ही औषधे घेण्याचे टाळतात . मात्र , त्याचा रुग्णाच्या शरीरावर वाईट परिणाम होतो . आता रुग्णाने योग्य वेळेत औषधे घेतली की नाही , याची नोंद ठेवणे शक्य होणार आहे . गेल्या अनेक वर्षांपासून यासाठी संशोधन सुरू होते . या संशोधनाला यश आले असून लवकरच डिजिटल टॅबलेट बाजारपेठेत येणार आहे . अमेरिकेत या टॅबलेटला अन्न व औषध प्रशासनाची मंजूरी मिळाली आहे . या टॅबलेटमध्ये एक सेन्सर लावला आहे . त्याद्वारे डॉक्टरांना रुग्णाच्या औषधांबाबत मेसेज दिले जाणार आहेत . त्यामुळे रुग्णाचे रेकॉर्ड ठेवणे डॉक्टरांना सोपे होणार आहे . अमेरिकेतील अन्न व औषध प्रशासनाने दिलेल्या माहितीनुसार , या औषधाचे नाव ‘एबिलिफी मायसाईट’ असे आहे . ही टॅबलेट स्क्रिझोफेनिया , बायपोलर डिसऑर्डर आणि नैराश्य या आजारांच्या रुग्णांसाठी तयार करण्यात आली आहे . पोटातील द्रव पदार्थांमध्ये गेल्यावर ही टॅबलेट शरीरावर परिणाम करायला सुरूवात करेल . यातून एका उपकरणाला मेसेज पाठवला जाईल . त्यानंतर हे उपकरण मोबाईलमधील अॅपद्वारे संबंधितांना मेसेज पाठवेल . या टॅबलेटचा आकार अगदी लहान असून तो रेतीच्या कणाइतका बारीक आहे . नैराश्यात असणारे रुग्ण अनेकदा आत्महत्या करण्याचा पर्याय स्विकारतात . मात्र , अशा रुग्णांवर नजर ठेवण्यासाठी ही टॅबलेट उपयुक्त ठरणार आहे . आरोग्य क्षेत्रात ही अतिशय महत्त्वाची आणि मोठी घटना मानली जात आहे .


नव्वदच्या दशकापासून ते आतापर्यंत चाहत्यांच्या मनावर राज्य करणारा अभिनेता म्हणजे शाहरुख खान . ‘राहुल’ असो किंवा ‘राज’ . प्रत्येक रुपात शाहरुखने प्रेमाची नवी समीकरणं उलगडत चाहत्यांना आपल्या प्रेमात पाडलं . अशा या चाहत्यांमध्ये तरुणींची संख्या तुलनेने जास्त . त्यातीलच एका तरुणीने शाहरुखवर चक्क तिचं आयुष्य उध्वस्त केल्याचं म्हणत सर्वांचं लक्ष वेधलं आहे . तिने सोशल मीडिया पोस्टच्या माध्यमातून शाहरुखवर आपलं आयुष्य उध्वस्त केल्याचा आरोप केला आहे . आता हे सर्व प्रकरण आहे तरी काय , याविषयीच तुमच्याही मनात काही प्रश्न घर करु लागले ना ? इन्स्टाग्रामवर ‘ऑफिशियल ह्युमन्स ऑफ बॉम्बे’ नावाचं एक पेज आहे . त्या पेजवर अनेकांच्या आयुष्यातील विविध अनुभव शेअर केले जातात . त्यातच एका तरुणीचे तिची प्रेमकहाणी शेअर करत आपलं आयुष्य उध्वस्त करण्यात शाहरुखचा हात असल्याचं म्हटलं . रोमॅन्टिक हिरो म्हणून शाहरुखच्या ओळखीमुळे त्याच्याचप्रमाणे आपल्या प्रियकरानेही आपल्याला मागणं घालावं , शाहरुख प्रमाणेच त्याचाही अंदाज असावा अशीच तिची अपेक्षा आहे . ज्यामुळेच ती शाहरुखवर आपल्याला उध्वस्त केल्याचा आरोप करत आहे . अर्थात ती हा आरोप गांभीर्याने करत नसून या पोस्टमधून तिच्यात दडलेली चाहतीसुद्धा हळूच डोकावत आहे . पाहा : टेलिव्हिजनची बहुचर्चित जोडी अडकली विवाहबंधनात तिने लिहिलेली पोस्ट पाहून शाहरुखची प्रत्येक चाहती यामध्ये स्वतःला शोधू शकतेय असंच म्हणावं लागेल . ‘शाहरुख खानने माझं आयुष्य उध्वस्त केलं आहे . लहानपणापासूनच मी एका परफेक्ट प्रपोजलचं स्वप्न पाहात होते . व्हायोलिन वाजतंय , तो हळूवारपणे माझ्याकडे चालत येतोय , वाऱ्याची झुळूक येतेय , ज्यामुळे माझे केस हलकेच उडत आहेत , तो गुडघ्यांवर बसून मला प्रपोज करतोय वगैरे वगैरे . पण , असं कधी झालच नाही . याउट सर्व गोंधळच झाला… . ’ , असं लिहित तिने पुढे आपल्या प्रेमकहाणीचा उलगडा केला . या पोस्टच्या निमित्ताने तिची प्रेमकहाणी सर्वांसमोर आलीच पण , त्यासोबतच चित्रपटांप्रमाणे दैनंदिन आयुष्यातही तशाच गोष्टी घडतील याची अपेक्षा न केलेलीच बरी हेसुद्धा स्पष्ट झालं .


दरआठवडय़ाला बदामासारखा सुका मेवा खाल्याने दयाच्या ठोक्यांसंबंधीच्या रोगांचा आणि इतर दय रोगांचा धोका कमी होत असल्याचा दावा एका अभ्यासातून करण्यात आला आहे . सुक्या मेव्याच्या नियमित सेवनामुळे दयविकाराच्या झटक्याचा धोकादेखील कमी होतो . परंतु याबाबत अधिक संशोधनाची गरज असल्याचे संशोधकांनी म्हटले आहे . हा अभ्यास जर्नल हार्ट या नियतकालिकात प्रसिद्ध करण्यात आला आहे . स्वीडनमधील कॅरोलिन्स्का संस्थेच्या संशोधकांनी ४५ ते ८३ या वयोगटातील ६१ , ००० लोकांची जीवनशैली आणि आहारविषयक माहिती मिळवली . त्यानंतर त्यांच्या दयआरोग्याचा मागोवा १७ वर्षांपर्यंत ( २०१४ च्या अखेपर्यंत ) किंवा त्या व्यक्तीच्या मृत्यूपर्यंत घेण्यात आला . सुक्या मेव्याचे सेवन न करणाऱ्यांच्या तुलनेत जे लोक सुक्या मेव्याचे सेवन करतात ते अधिक शिकलेले असून त्यांची निरोगी जीवनशैली असल्याचे आढळून आले . या लोकांमध्ये धूम्रपान करणाऱ्यांचे प्रमाण कमी होते . त्याचप्रमाणे त्यांना उच्च रक्तदाबाचा त्रास असण्याची शक्यतादेखील कमी होती . त्याचप्रमाणे हे लोक शारीरिकदृष्टय़ा अधिक कार्यक्षम असून हिरव्या भाज्या आणि फळांचे सेवन करतात . सुक्या मेव्याचे सेवन करण्याचा संबंध हृदय विकाराच्या झटक्याचा धोका कमी असण्याशी जोडण्यात आला आहे . नियमित सुका मेवा खाणे हे हृदयाच्या आरोग्यासाठी अधिक चांगले असल्याचे संशोधकांना आढळले . बदाम हे प्रथिने आणि तंतूमय पदार्थाचा चांगला स्त्रोत आहे . यामुळे रक्त शर्करेची निरोगी पातळी राखण्यास मदत होते . त्याचबरोबर मधुमेंहीमध्येही रक्ताच्या शर्करेची पातळी नियंत्रणात ठेवण्यास मदत होते , असे आहारतज्ज्ञ रितिका समदार यांनी सांगितले . आठवडय़ातून तीन ते चार वेळा सुकामेवा खाल्ल्याने हृदय रोगाचा धोका १८ टक्क्यांनी कमी होत असल्याचे संशोधकांना आढळले .


कर्करोगाच्या पेशींकडून शरीरातील जैवकीय घडय़ाळात बदल घडवून आणले जातात , त्यामुळे कर्करोगाच्या पेशींमध्ये वाढ होते , तर सामान्य पेशींची संख्या कमी होते , असे नुकतेच एका संशोधनात स्पष्ट झाले आहे . शरीरातील गाठीचा विस्तार करण्यासाठी कर्करोगाच्या पेशी न्यूक्लिअस अॅसिड आणि प्रथिनांचा अधिक वापर करतात . मात्र , अशा परिस्थितीत कर्करोगाच्या पेशींबरोबरच सामान्य पेशींचीही वाढ होते . या वेळी शरीरातील प्रथिनांची व्यवस्थित वाढ होत नाही . प्रथिनांची व्यवस्थित वाढ न झाल्यावर पेशी त्यांना कार्यरत करण्यास सुरुवात करतात . मात्र , त्यामुळे प्रथिने निर्मितीची प्रक्रिया आणखी संथ होते . त्यामुळे प्रथिने विषयुक्त बनतात आणि पेशींचा मृत्यू होतो . या परिस्थितीत टिकून राहण्यासाठी कर्करोगाच्या पेशी सामान्य पेशींना संपवून टाकतात . ही प्रक्रिया गाठीमध्ये निरंतर सुरू राहते , असे अमेरिकेतील दक्षिण कॅरोलिनामधील वैद्यकीय विद्यापीठातील जे . अॅलन डायल यांनी सांगितले . संशोधकांनी याबाबतच्या शोधासाठी संथ प्रथिनांचा अभ्यास केला . त्यासाठी त्यांनी रासायनिक प्रक्रिया केली .


वैज्ञानिकांनी काही कृत्रिम पेशी तयार केल्या असून त्या शर्करा संवेदक म्हणून काम करतात व इन्शुलिनही तयार करतात ; त्यामुळे यापुढे मधुमेहींना इन्शुलिनची इंजेक्शने घ्यावी लागणार नाहीत . ग्लुकोजवर लक्ष ठेवण्याबरोबरच यात मधुमेहींचे रोजचे आयुष्य सुकर होणार आहे . संशोधकांनी कृत्रिम बिटा पेशी तयार करण्याचे तंत्र शोधले असून त्यांनी या पेशी मूत्रपिंडापासून तयार केल्या आहेत . नैसर्गिक पेशी जे करतात ते सर्व काही या पेशी करू शकतात , त्यात ग्लुकोजचे रक्तातील प्रमाण मोजले जाते व पुरेसे इन्शुलिन तयार करून रक्तातील साखर कमी केली जाते . आधीच्या दृष्टिकोनानुसार मूलपेशी या बिटा पेशीत रूपांतरित करून नंतर त्यात काही घटक मिळवले जात होते . नवीन दृष्टिकोनातून इटीएच झुरिच फेडरल इन्स्टिटय़ूट ऑफ टेक्नॉलॉजी या संस्थेने मानवी मूत्रपिंडातील एचइके पेशी वापरल्या असून त्यात ग्लुकोजचे वहन नैसर्गिक प्रथिनांमार्फत पोटॅशियम मार्गिकेने करण्यात आले . कॅल्शियम मार्गिकेच्या मदतीने ते वाढवण्यात आले . इन्शुलिनसाठी आवश्यक जनुकाची निर्मिती व साखर नियंत्रणासाठी लागणाऱ्या जीएलपी १ या संप्रेरकाची निर्मिती करण्यात यश आले . कृत्रिम बिटा पेशीत म्हणजे एचईके पेशीत नैसर्गिक ग्लुकोज वहन प्रथिने ग्लुकोज रक्तातून वाहून नेतात व ते पेशीत आतपर्यंत नेतात . जेव्हा रक्तातील साखरेची पातळी वाढते . तेव्हा पोटॅशियम मार्गिका बंद होतात . त्यामुळे पारपटलाचे व्होल्टेज बदलते व कॅल्शियम मार्गिका खुल्या होतात , परिणामी एचईके पेशी इन्शुलिन किंवा जीएलपी १ निर्माण करण्याचा संदेश पाठवतात . उंदरांवर प्राथमिक प्रयोग यात यशस्वी झाले आहेत . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


Flipkart Big Diwali Sale च्या अखेरच्या दिवशी शाओमीच्या रेडमी नोट 5 प्रो या स्मार्टफोनवर सूट दिली जात आहे . 20 हजारांपेक्षा कमी किंमत असलेल्या स्मार्टफोन्समध्ये शाओमीचा रेडमी नोट 5 प्रो हा युजर्सच्या चांगलाच पसंतीस उतरला आहे . 14 हजार 999 रुपये किंमत असलेल्या या फोनवर 2 हजार रुपयांची सवलत दिली जात आहे , त्यामुळे हा फोन 12 हजार 999 रुपयांमध्ये उपलब्ध असणार आहे . या स्मार्टफोनवर 2 हजार रुपयांच्या सवलतीशिवाय 10 टक्केअतिरिक्त सूट दिली जात आहे . परिणामी हा फोन 11 हजार 700 रुपयांमध्ये खरेदी करता येईल . शाओमी रेडमी नोट 5 प्रो 11 हजार 700 रुपयांमध्ये खरेदी करण्यासाठी तुमच्याकडे एसबीआयचं क्रेडिट कार्ड असणं गरजेचं आहे . एसबीआय कार्डद्वारे हा फोन खरेदी केल्यास 10 टक्के डिस्काउंट मिळेल . याशिवाय 2 हजार 167 रुपयांच्या किमान नो - कॉस्ट इएमआयवरही खरेदी करु शकतात . फोन - पे या अॅपद्वारे खरेदी केल्यासही 10 टक्के डिस्काउंट मिळेल . रेडमी नोट 5 प्रो मध्ये 5.9 इंचाचा फुलएचडी + डिस्प्ले आहे . 4 जीबी रॅम असलेल्या या फोनमध्ये स्नॅपड्रॅगन 636 प्रोसेसर आहे .


अमेरिकेच्या विद्यापीठातील संशोधकांचा निष्कर्ष ; मानसिक स्थितीतही फरक निःसत्त्व आहार ( जंक फूड ) घेणाऱ्या व्यक्तींच्या शरीरात धोकादायक रसायने जातात , त्याचा आरोग्यावर गंभीर परिणाम होत असल्याचे एका अभ्यासाद्वारे स्पष्ट झाले आहे . ज्या व्यक्ती सतत अशा निःसत्त्व पदार्थाचे सेवन करतात त्यांचे आरोग्य धोक्यात असल्याचे अमेरिकेतील जॉर्ज वॉशिंग्टन विद्यापीठाच्या अमि झोटा यांनी स्पष्ट केले . अशा व्यक्तींच्या शरीरात धोकादायक रसायने जातात . चाळीस टक्क्यांपर्यंत हे प्रमाण वाढते , असे अभ्यासात स्पष्ट झाले आहे . लहान मुले व मोठय़ा व्यक्तींना आरोग्यविषयक गंभीर तक्रारींना तोंड द्यावे लागते . अन्न पदार्थ ज्या प्लास्टिक वेस्टनात ठेवले जातात , त्यातून धोकादायक रसायने मिसळतात . त्याचा धोका अधिक आहे . त्यासाठी संशोधनात ८ , ८७७ जणांनी प्रश्नावलीला उत्तरे दिली . त्यांना त्यांच्या दिवसभरातील आहाराबाबत प्रश्न विचारण्यात आले . त्यात आहाराबाबत विचारण्यात आले . त्यांचे लघवीचे नमुने घेण्यात आले . त्यामध्ये निःसत्त्व आहार घेणाऱ्यांना अधिक धोका असल्याचे उघड झाले . त्या तुलनेत सात्त्विक आहार घेणाऱ्यांचे आरोग्य उत्तम असल्याचे त्यांच्या चाचणीतून आढळले . ब्रेड , केक , पिझ्झा , नूडल्स यांसारख्या पदार्थातून हा धोका अधिक असतो , असे झोटा यांनी स्पष्ट केले . प्लास्टिकमध्ये अन्नपदार्थ ठेवल्याने शारीरिक आरोग्याबरोबरच मानसिक स्थितीतही फरक पडतो , असे निदर्शनास आले आहे . विशेषतः मुलांमध्ये हा धोका अधिक असतो . जे लोक मांसाहारी सत्त्वहीन आहार ( फास्ट फूड ) घेतात त्यांच्यापेक्षा साधा आहार घेणाऱ्यांचे आरोग्य उत्तम आहे . हे निष्कर्ष पर्यावरण व आरोग्यविषयक नियतकालिकात प्रसिद्ध झाले आहेत . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


ऑलिम्पिकपटू ओ . पी . जैशाला स्वाइन फ्लूची लागण झाल्याचे स्पष्ट झाल्यामुळे तिला रुग्णालयात दाखल करण्यात आले आहे . रिओ ऑलिम्पिक स्पध्रेतून परतल्यानंतर जैशाला ताप आणि अंगदुखीचा त्रास जाणवत होता . त्यानंतर तिच्या रक्ताचे नमुने घेण्यात आले आणि त्यात तिला एच१एन१ अर्थात स्वाइन फ्लू झाल्याचे स्पष्ट झाले . दोन दिवसांपूर्वी धावपटू सुधा सिंगलाही स्वाइन फ्लू झाल्याचे उघडकीस आले होते . ‘‘बंगळुरूत दाखल झालेल्या जैशाला ताप आणि अंगदुखीचा त्रास जाणवत होता . भारतीय क्रीडा प्राधिकरणाच्या ( साइ ) डॉक्टरांनी दिलेल्या माहितीनुसार तिला बन्नरघट्टा येथील रुग्णालयात दाखल करण्यात आले आहे , ’’ अशी माहिती ‘साइ’चे विभागीय प्रमुख श्याम सुंदर यांनी दिली . रिओ ऑलिम्पिक स्पध्रेत जैशाने मॅरेथॉन स्पध्रेत सहभाग घेतला होता . जैशाला रक्ताचे नमुने देण्यासाठी राजी करताना ‘साइ’च्या अधिकाऱ्यांची चांगलीच दमछाक उडाली . अखेरीस त्यांच्या प्रयत्नांना यश आले आणि जैशाने येथील राजीव गांधी संस्थेत रक्ताचे नमुने दिले . ‘‘रक्ताचे नमुने देण्यासाठी जैशाचा होकार मिळवणे म्हणजे कष्टाचे काम होते . तिने आमच्या समुपदेशनाकडे दुर्लक्ष केले आणि २१ ऑगस्टला रजेचा अर्ज दाखल करून ती ‘साइ’च्या आवारातून बाहेर पडली . अखेरीस राज्याच्या क्रीडा अधिकाऱ्यांनी तिचा पत्ता शोधून काढला आणि तिला रक्ताचे नमुने देण्यास राजी केले , ’’ असे सुंदर यांनी सांगितले . आजारपणामुळे चौकशीत दिरंगाई रिओ ऑलिम्पिक स्पध्रेत भारतीय अधिकाऱ्यांनी पाणी आणि ऊर्जा पेय पुरवले नसल्याच्या आरोपाची चौकशी करण्यासाठी नेमलेल्या समितीच्या तपासात जैशाच्या आजारपणामुळे दिरंगाई होणार आहे .


व्हॉट्सअॅपवर कोणीतरी पाठवलेले मेसेज ग्रुप किंवा इतरांना फॉरवर्ड करणाऱ्यांची काही कमी नाही . आलेले मेसेज १० ठिकाणी फॉरवर्ड करण्याची जणू अनेकांना सवयच झाली आहे . त्यातून सणासुदीच्या काळात व्हॉट्सअॅपवर Forwarded मेसेजचा नुसता पाऊस असतो . काहीजण तर फॉरवर्ड केलेले मेसेज आपल्या नावानं खपवायलाही कमी करत नाही . पण यापुढे तुम्ही इतर युजर्सकडून आलेले मेसेज इतरांना फॉरवर्ड करत असाल तर मात्र तुमच्यासाठी थोडी वाईट बातमी आहे . कारण यापुढे फॉरवर्ड केलेला मेजेज तुम्ही दुसऱ्याला फॉरवर्ड करत असाल तर ते इतर युजर्सना समजणार आहे . कारण व्हॉट्सअॅप सध्या आपल्या ‘Forwarded message’ या फीचरवर काम करत आहे . त्यामुळे फॉरवर्ड केल्या जाणाऱ्या मेसेजवर यापुढे ‘Forwarded message’ मेसेज असा टॅग येणार असल्याची माहिती WABetaInfo ने दिली आहे . त्यामुळे आपल्याला आलेले मेसेज हे ‘Forwarded message’ आहेत हे या फीचरच्या माध्यमातून लवकरच स्पष्ट होणार आहे . याचबरोबर व्हॉट्सअॅप ‘Group Description’ या फीचरवरदेखील काम करत आहे . या फीचरमुळे व्हॉट्सअॅप ग्रुप तयार करण्यामागच्या हेतूबद्दल ग्रुप मेंबर्सना विस्तृतपणे लिहिता येणार आहे .


मधल्या फळीतील फलंदाज उस्मान ख्वाजाने सात वर्षांनी जबरदस्त शतकी खेळी करत ॲशेस मालिकेतील पाचव्या आणि अखेरच्या कसोटी सामन्यात इंग्लंडविरुद्ध ऑस्ट्रेलियाची बाजू भक्कम केली . तिसऱ्या दिवसाचा खेळ थांबला तेव्हा ऑस्ट्रेलियाने ४ बाद ४७९ अशी दमदार मजल मारली होती . उस्मान ख्वाजाचे ( १७१ ) शतक आणि कर्णधार स्टिव स्मिथ ( ८३ ) , शॉन मार्श ( नाबाद ९८ ) , मिशेल मार्श ( नाबाद ६३ ) यांनी अर्धशतकी खेळी करून ऑस्ट्रेलियाचे वर्चस्व राखण्यात मदत केली . ऑस्ट्रेलियाकडे आता १३३ धावांची आघाडी आहे . सामन्याच्या तिसऱ्या दिवशी रणरणत्या उन्हात ऑस्ट्रेलियाच्या फलंदाजांनी इंग्लंडच्या गोलंदाजांचा घामटा काढला . दुसऱ्या दिवशी ऑस्ट्रेलियाकडून आणखी दोन शतकी भागीदारी झाल्या . यात ख्वाजाचा एका भागीदारीत वाटा होता . त्याने शॉन मार्शच्या साथीत १०१ धावांची भागीदारी केली . त्यापूर्वी त्याने कर्णधार स्मिथसोबत १८८ धावा जोडल्या होत्या . आजची दुसरी शतकी भागीदारी शॉन आणि मिशेल मार्श बंधूंत झाली . त्यांनी दिवसअखेरपर्यंत नाबाद १०४ धावा जोडल्या आहेत . इंग्लंडचा फिरकी गोलंदाज मासन क्रेन याने बाद करण्यापूर्वी ख्वाजाने आपल्या ५१५ मिनिटांच्या खेळीत ३८१ चेंडूंचा सामना करताना १८ चौकार आणि एका षटकारासह १७१ धावा केल्या . न्यूझीलंडविरुद्ध केलेली १७४ धावांची सर्वोच्च खेळी त्याला गाठता आली नाही . संक्षिप्त धावफलक - इंग्लंड ३४८ वि . ऑस्ट्रेलिया पहिला डाव ४ बाद ४७९ ( उस्मान ख्वाजा १७१ , शॉन मार्श खेळत आहे ९८ , मिशेल मार्श खेळत आहे ६३ , स्टिव स्मिथ ८३ , डेव्हिड वॉर्नर ५६ ) .


अॅडलेड : ऑस्ट्रेलियाविरुद्धच्या पहिल्या कसोटी सामन्यासाठी भारतीय संघाची घोषणा करण्यात आली असून , रोहित शर्माने संघात पुनरागमन केले आहे . भारत आणि ऑस्ट्रेलिया यांच्यात चार कसोटी सामन्यांची मालिका होणार असून , यातील पहिल्या सामन्यास गुरुवारपासून अॅडलेड येथे सुरवात होणार आहे . या सामन्यापूर्वी भारतीय संघ व्यवस्थापनाने 12 सदस्यीय संघ जाहीर केला आहे . भारताने एका फिरकीपटूसह मैदानात उतरण्याचा निर्णय घेतला आहे . सविस्तर बातमी वाचण्यासाठी क्लिक करा - पहिल्या कसोटीसाठी भारतीय संघ जाहीर ; रोहितचे पुनरागमन सकाळ स्पोर्टस साईटसाठी क्लिक करा : www . sakalsports . com ■ ' सकाळ ' फेसबुक : www . facebook . com / mysakalsports ■ ' सकाळ ' ट्विटर : @ SakalSports ■ इन्स्टाग्राम : @ sakalsports


चंदिगड : फोगट पिता पुत्रींवर आधारित आमीर खानच्या ' दंगल ' सिनेमाने भारतात प्रचंड प्रसिद्धी मिळवली . या सिनेमाने अनेक महिला खेळाडूंना प्रेरणा दिली . आता हाच सिनेमा पाहून प्रेरित झालेल्या दक्षिण कोरियाच्या अध्यक्षांच्या पत्नी किम जंग सुक या फोगट परिवाराची भेट घेणार आहेत . ' किम जंग सुक ' यांनी मायदेशात काही भारतीय विद्यार्थ्यांनासह दंगल सिनेमा पाहिला आणि त्यांनी फोगट परिवाराला भेटीचे आमंत्रण दिले . दक्षिण आफ्रिकेचे अध्यक्ष मून जे हे आठ जुलै ते अकरा जुलै भारताच्या दौऱ्यावर आहेत . ' ' आम्हाला जंग सुक यांनी चहाचे आमंत्रण दिले असून हा आमच्यासाठी फार अभिमानाची बाब आहे . तसेच हा सिनेमा दोन्ही देशांमधील संबंध दृढ करण्याचे माध्यम बनल्याचा मला आनंद आहे . ' ' अशा शब्दात महावीर फोगट यांनी आपला आनंद व्यक्त केला आहे . भारताच्या ऑलिम्पिक पदक विजेत्या गीता आणि बबीता फोगट यांच्यावर आधारित दंगल सिनेमा 2016मध्ये प्रदर्शित झाला होता . या सिनेमा पाहिल्यानंतर जंग सुक यांनी फोगट परिवाराला भेटण्याची इच्छा व्यक्त केली . त्यानंतर कोरियन दूतावास अधिकाऱ्यांनी फोगट परिवाराशी संपर्क साधल्याचे गीता फोगटचा भाऊ राहुल फोगटने सांगितले .


मला सख्खा भाऊ नाहीये . पण मी दरवर्षी सचिन गुरवला राखी बांधते . खरंतर आम्ही दोघही एकमेकांना राखी बांधतो . आमची ओळख चित्रपटसृष्टीतचं झाली . तेव्हापासून आमची चांगली मैत्री झाली . माझ्या आई - वडिलांची मी एकुलती एक मुलगी आहे . पण मला कधीचं भावंडांची कमतरता जाणवली नाही . मी एकटीचं असल्यामुळे माझे लहानपणापासून खूप लाड व्हायचे . त्यामुळे आपल्यावरचं प्रेम कोणाशी शेअर केलं जाऊ नये असचं मला वाटायचं . पण सचिन मला सख्ख्या भावासारखाचं आहे . जरी मला सख्खा भाऊ असता तर तो सचिनसारखाचं असला असता हे मी सांगू शकते . मी मूळची सांगलीची तर तो कोल्हापूरचा आहे . माझं पहिल नाटक मी कोल्हापूरात केलं होत . आमची गावं जवळपास असल्याने मला त्याच्याबाबत आणखीनच आपलेपणा वाटतो . आम्ही दोघंही आता कामानिमित्त बाहेर आहोत . त्यामुळे रक्षाबंधन दिनी जर आम्हाला भेटता आलं तर दरवर्षीप्रमाणे आम्ही एकमेकांना राखी बांधू . भेटवस्तूचं म्हणाल तर मी त्याच्याकडे काहीही मागते . त्याच्याकडे छान मोबाइलचं कव्हर असेल आणि मला ते आवडलं तर लगेच तो मला लगेचच ते कव्हर देतो . आमच्यासाठी छोट्या छोट्या भेटवस्तूदेखील खूप महत्त्वाच्या असतात . त्याची बायको समता आणि माझी खूप चांगली मैत्री असल्याने आमचं जणू एक कुटुंबच तयार झालं आहे . नुकताचं सईचा वाय झेड हा चित्रपट येऊन गेला . सईच्या इतर चित्रपटांप्रमाणेच यातही तिचा हटके लूक पाहावयास मिळतो . नेहमी आपल्या बोल्ड लूकसाठी प्रसिद्ध असणारी सई यात मात्र साध्या मुलीच्या भूमिकेत दिसते . शब्दांकन - चैताली गुरव


दूध हा आरोग्यासाठी अतिशय महत्त्वाचा घटक आहे . लहान बाळासाठी पूर्णान्न असलेले दूध आपण वेगवेगळ्या मोठे झालो तरीही पितो . काहींना दूध अजिबात आवडत नाही तर काहींना खूप जास्त आवडते . पण कॅल्शियम आणि प्रथिनांचा मोठा स्त्रोत असलेले दूध आहारात असायलाच हवे . आवडत नसले तरीही औषध म्हणून का होईना दूध प्यायला हवे असे अनेक डॉक्टरही सांगतातपण दुधात कार्बोहायड्रेट्स , फॅट्सबरोबरच ए , बी - १ , बी - २ , बी - ३ , बी - ५ , बी - ६ , बी - १२ , सी , इ , के , डी ही जीवनसत्वेसुध्दा मुबलक असतात . याशिवाय आयर्न , मॅग्नेशियम , मँगेनीज , तांबे , पोटॅशियम , सेलेनियम , झिंक , फॉस्फरस ही खनिजे उत्तम प्रमाणात उपलब्ध असतात . एक कप शुध्द दूध प्यायल्यावर आपल्या शरीराला साधारणतः १४० कॅलरीज मिळतात . सुदृढ प्रकृतीसाठी , रोगप्रतिकारक शक्ती उत्तम राहण्यासाठी , हाडे बळकट होण्यासाठी आणि मुख्य म्हणजे आरोग्य उत्तम राहायला दुधासारखा दुसरा पर्याय नाही . आता हे दूध रात्री प्यावे की सकाळी , गार प्यावे की गरम , त्यामध्ये काही घालावे की न घालता प्यावे असे अनेक प्रश्न आपल्यातील अनेकांना पडतात . त्याबाबत बरीच मतमतांतरेही आहेत . पण अविनव वर्मा यांच्या म्हणण्यानुसार रात्री झोपण्यापूर्वी दूध प्यायले तर ते आरोग्यासाठी अधिक फायद्याचे असते . शरीराचे कार्य सुरळीत व्हायचे असले तर रात्री झोपताना दूध प्यायलेले चांगले असते . तसेच कोमट दूध प्यायल्याने शांत झोप लागण्यास मदत होते . पाहूयात रात्री झोपताना दूध पिण्याचे फायदे… १ . वजन कमी करण्यास उपयुक्त रात्री झोपताना दूध प्यायले तर तुमचे पोट भरलेले राहते आणि तुम्हाला लवकर भूक लागत नाही . त्यामुळे तुम्हाला वजन कमी करायचे असल्यास रात्री झोपताना दूध पिणे हा उत्तम पर्याय ठरु शकतो . प्रक्रिया केलेले दूध पिणे जास्त चांगले . मात्र झोपताना दूध पित असाल तर ते एक ग्लासहून जास्त नसेल याची काळजी घ्या . २ . पुरेशी झोप येण्यास उपयुक्त कोमट दूध प्यायल्याने शरीरातील स्नायू शिथिल होण्यास मदत होते . स्नायू शिथिल झाले की शांत आणि चांगली झोप लागते . त्यामुळे झोपण्यापूर्वी कोमट दूध पिणे गाढ झोप लागण्यासाठी उपयुक्त असते . त्यामुळे तुम्हाला शांत झोप येत नसेल तर दूध प्या , नक्कीच फायदा होईल . ३ . हृदयरोगाची शक्यता कमी दूधामध्ये असणाऱ्या पोटॅशियममुळे रक्तदाब नियंत्रित राहण्यास मदत होते . रक्तदाब नियंत्रित राहील्यास हृदयावर ताण येत नाही आणि हृदयाशी संबंधित तक्रारी उद्भवण्यापासून आपली सुटका होऊ शकते . त्यामुळे हृदयाचे कार्य चांगले रहावे यासाठी झोपताना दूध प्यायलेले फायदेशीर ठरते . ४ . प्रतिकारशक्ती वाढण्यास मदतशीर आयुर्वेदाप्रमाणे दूधामध्ये हळद किंवा आले टाकून प्यायल्यास त्यामुळे प्रतिकारशक्ती वाढण्यास मदत होते . विविध कारणांनी होणाऱ्या व्हायरल इन्फेक्शनपासून शरीराचे संरक्षण करण्यासाठी हे उपयोगी ठरते . शक्यतो हे दूध कोमट असेल याची काळजी घ्यावी . तसेच आपण पित असलेले दूध कमी फॅटस असलेले असेल असे पहावे .


जिम्नॅस्टिकपटू सिमोन बिल्सने अलिकडेच ‘डान्सिंग विथ द स्टार्स’मध्ये नृत्य सादर करत नृत्यात आपला कोणी हात धरू शकत नसल्याचे उपस्थिताना दाखवून दिले . ‘डान्सिंग विथ द स्टार्स’च्या २४व्या पर्वात सिमोनने भाग घेतला आहे . प्रसिद्ध डान्स कोरिओग्राफर साशा फारबरसह ती नृत्याविष्कार सादर करतेय . डिस्नेचा अॅनिमेटेड चित्रपट ‘मॉअना’मधील ‘हाऊ फार आय विल गो’ गाण्यावर तिने साशासह समकालीन प्रकारातील नृत्य सादर केले . सिमोन आणि साशा नृत्य सादर करत असताना अउली क्रावालहोने ‘हाऊ फार आय विल गो’ हे गाणे लाईव्ह गायले . अउली चित्रपटात मॉअनाला आवाज दिला आहे . चित्रपटातील समुद्राकाठच्या दृश्याप्रमाणेच स्टेजवर देखावा साकारण्यात आला होता . सिमोननेसुध्दा मॉअनासारखीच वेशभूषा धारण केली होती . किंबहूना ती प्रत्यक्षातील मॉअनाच भासत होती . तर तिला नृत्यात साथ देणाऱ्या साशाने माऊची वेशभूषा धारण केली होती . दोन्ही नर्तकांना या नृत्यासाठी परीक्षकांकडून ३८ गुण देण्यात आले , तर शोमधील अन्य जोडी नोरमनी आणि वाल यांनी ३९ गुण प्राप्त करून गुणप्राप्तीत प्रथम स्थान पटकावले . सिमोन आणि साशाला दुसऱ्या स्थानावर समाधान मानावे लागले . उपस्थितांची मने जिंकणारी सिमोन आणि साशा काहीसे कडक असलेल्या परीक्षकांची मने जिंकण्यास कमी पडल्या . गतवर्षीच्या रिओ ऑलिम्पिकमध्ये सिमोनने चार सुवर्ण आणि एक कांस्य पदक पटकावले होते .


आयुष्याच्या प्रत्येक टप्प्यावर आपण काही ठराविक जबाबदाऱ्या सांभाळत असतो . तारुण्याचा सोनेरी काळ संपत येतो आणि मग करिअरची आणि आर्थिक गोष्टींची चिंता सुरु होते . महिन्याकाठी नोकरीतून किंवा व्यवसायातून येणारे उत्पन्न , त्यामधून होणारा दैनंदिन खर्च आणि त्यातून भविष्यासाठी आपण करत असलेली बचत यांचे गणित आपण जवळपास जीवनाच्या शेवटच्या घटकेपर्यंत सोडवत असतो . यामध्ये जागेत किंवा इतर गोष्टींमध्ये गुंतवणूक करणे , कर्ज घेणे यांसारख्या गोष्टींचा समावेश होतो . याबाबत मागच्या काही काळात जागरुकता वाढल्याने अनेकांचे निर्णय बरोबर असतातही . पण काहींना या सगळ्या गोष्टींबाबत पुरेशी माहिती नसल्याने त्यांचे निर्णय चुकू शकतात . सुरुवातीला या चुकांकडे दुर्लक्ष केले जाते . मात्र या चुका वेळीच लक्षात आल्या तर आपण त्यावर योग्य तो मार्ग काढून भविष्यात निर्माण होणाऱ्या अडचणी टाळू शकतो . आता अशा कोणत्या चुका आहेत ज्या आपल्याकडून अगदी सहज होऊ शकतात . १ . गुंतवणूक आणि विमा यांच्यात गोंधळ करणे : विमा आणि गुंतवणूक याबाबत आपल्याला योग्य ती माहिती असणे आवश्यक आहे . या दोन्ही गोष्टींचा उद्देश सारखा नसतो , त्यामुळे एकाला दुसऱ्याच्या जागी ठेवता येणार नाही . विम्याचा उद्देश तुम्हाला आणि तुमच्या कुटुंबातील सदस्यांना आर्थिक अडचणीच्या वेळी मदत करणे असा असतो . तर गुंतवणुकीचा एकमेव उद्देश संपत्ती निर्माण करणे असा असतो . २ . गुंतवणूक उशीरा सुरू करणे : बरेच लोक गुंतवणूक सुरू करण्यात चालढकल करतात . आपण बहुधा खर्चाची तरतूद आधी करतो आणि बचतीच्या बाबतीत ‘पुढे पाहू’ असे म्हणतो . पण गुंतवणूक उशीरा सुरू केल्याने तुमचा त्यावरील फायदा मर्यादित राहतो आणि त्याने तुम्हाला चक्रवाढीचा पूर्ण लाभ मिळत नाही . अशाने रिटायरमेंट जवळ आलेली असताना तुम्हाला अर्थिक अडचणी भेडसावू शकतात . गुंतवणूक लवकर सुरु केल्याने तुम्हाला गुंतवणुकीचे विविध प्रकार करून पाहाता येतात . कारण त्यावेळी तुमच्याकडे भरपूर वेळ असतो आणि जोखीम पत्करण्याची क्षमतासुद्धा अधिक असते . आयडीया प्रीपेड ग्राहकांसाठी खूशखबर ३ . अविचारी कर्ज घेत सुटणे : वैयक्तिक कर्ज आणि क्रेडिट कार्ड घेणे अगदी सोपे असल्यामुळे बरेचदा लोक विचार न करताकर्ज घेतात . कर्जाची परतफेड तुमची नैतिक आणि कायदेशीर जबाबदारी असते . त्यामुळे कर्ज तेवढेच घ्यावे जेवढे तुम्ही तुमच्या नियमित उत्पन्नातून सहज फेडू शकता . त्यासाठी एक मापदंड म्हणजे तुमच्या उत्पन्नाच्या ३० ते ४० टक्क्यांपर्यंतच तुमच्या कर्जाचे हप्ते असायला हवेत . यापेक्षा अधिक कर्ज काढल्यास तुम्हाला त्याची परतफेड करणे कठीण होऊ शकते . ४ . कर्ज पूर्ण न करता गुंतवणूक सुरू करणे : कर्ज आणि इतर देणी पूर्ण केल्याशिवाय चांगली गुंतवणूक करणे कठीण असते . बरेचदा तुमच्यापाशी पैसे शिल्लक असतात , तेव्हा तुम्हाला निर्णय घ्यावा लागतो की याचा उपयोग कर्ज फेडण्यासाठी करावा की अधिक परतावा मिळण्यासाठी गुंतवणूक करावी . या निर्णयासाठी सांगोपांग विचार करणे आवश्यक असते . अशा प्रकारचे निर्णय व्यक्तीनुसार बदलतात . कारण प्रत्येक व्यक्तीच्या गरजा , विचारप्रक्रिया यामध्ये फरक असतो . ५ . नियम बारकाईने न वाचणे : कर्ज घेण्यापूर्वी , विमा उतरण्यापूर्वी किंवा इतर कुठला आर्थिक व्यवहार करण्यापूर्वी त्यासंबंधी सर्व अटी वाचून घेणे आवश्यक असते . अनेकांना ही मोठी डोकेदुखी वाटू शकते , पण तसे करणे गरजेचे असते . हे सगळे योग्य पद्धतीने वाचून मगच योग्य तो निर्णय घ्यावा . अटी काळजीपूर्वक वाचल्याने त्या वस्तूसंबंधी समज वाढते आणि लहान - सहान तपशील कळल्याने निर्णय घेण्यास मदत होते . त्यामुळे अशाबाबतीत केवळ एजंटच्या किंवा विक्रेत्याने सांगितलेल्या गोष्टींवर अवलंबून राहू नये . त्याबाबत आणखी ४ ठिकाणाहून , व्यक्तींकडून माहिती घेऊन मगच निर्णय घ्यावा . गुगलचे ‘तेज’ पेमेंट अॅप लवकरच तुमच्या मोबाईलमध्ये ! ६ . स्टेटमेंट्स आणि हिशोब न ठेवणे : बँकांचे स्टेटमेंट्स आणि इतर आर्थिक रेकॉर्ड्स सांभाळून ठेवावेत . कारण रिटर्न भरण्यासाठी किंवा एखाद्या वित्तीय संस्थेशी वाद निर्माण झाल्यावर त्याचे निराकरण करण्यासाठी , कर्ज घेण्यासाठी ही कागदपत्रे लागू शकतात . हे स्टेटमेंट्स नीट वाचलेले असल्यास तुम्हाला तुमच्या खात्यातील बॅलन्स , गुंतवणुकीवरील उत्पन्न , खर्च इत्यादी कळतात आणि तुमचा वैयक्तिक तपशील ( जन्म दिनांक , पत्ता व इतर ) बरोबर आहे की नाही तेही पाहता येते . ७ . क्षमतेपेक्षा अधिक खर्च करणे : क्षमतेपेक्षा अधिक खर्च केल्याने तुमचे बजेट बिघडू शकते . आधी खर्च करून मग बचत करणारे लोक बहुधा बचत आणि गुंतवणूकीत मागे असतात . परिणामी आर्थिक संकटाच्या वेळी किंवा वैद्यकीय सुविधा घेण्याची आवश्यकता असल्यास त्यांची तयारी कमी पडते . त्यामुळे संभाव्य घटना लक्षात घेऊन तरतूद करून ठेवणे महत्वाचे असते . त्यानंतर उरलेल्या उत्पन्नातूनच इतर खर्च केला तरीही हरकत नाही . आदिल शेट्टी , सीईओ , बॅंकबझार


आयुर्वेदामध्ये आवळ्याला अत्यंत महत्त्वाचे स्थान आहे . आवळ्यामध्ये ‘क’ जीवनसत्त्व मोठ्या प्रमाणात असतं . उत्तर व दक्षिण भारतात प्रामुख्यानं आवळ्याचं उत्पादन घेतलं जातं . आवळ्याचे ‘पांढरे आवळे’ आणि ‘रान आवळे’ असे दोन प्रमुख प्रकार आहेत . आवळ्याच्या सेवनानं शरीर शुद्ध होऊन रोगप्रतिकारक शक्ती वाढते . आवळ्याचा हंगाम आता सुरू झाला आहे , त्यामुळे बाजारात मोठ्या प्रमाणात आवळे उपलब्ध आहेत . चला तर मग या बहुगुणी आवळ्याचे फायदे आणि तो कधी खाणं योग्य ठरेल हे जाणून घेऊ . आवळा कधी खावा ? – अनेकदा आपल्याला फळं फ्रिजमध्ये ठेवण्याची सवय असते , यामुळे फळं दीर्घकाळ टिकतात . पण हे खरं असलं तरी काही फळं मात्र फ्रिजमध्ये न ठेवलेलीच बरी म्हणून आवळे फ्रिजमध्ये ठेवू नये . त्यातून सर्दी , खोकला , ताप हे आजार झाले असतील तर फ्रिजमध्ये ठेवलेले थंड आवळे सेवन करू नयेत . – आवळा थोडासा पिकलेला असावा . कच्चे आवळे खाऊ नयेत . सर्दी खोकला यासांरखे त्रास अधिक वाढतात . निरोगी आरोग्यासाठी अक्रोड खाणे फायदेशीर आवळ्याचे फायदे – डोकं शांत राहणं किंवा केसांच्या सर्व तक्रारींसाठी आवळ्याचं तेल इतर औषधींसह नियमित वापरल्यास फरक पडतो . – ज्यांना पित्ताचा त्रास आहे त्यांनी सकाळी ‘मोरावळा’ खाल्ल्यास फायदेशीर ठरेल . – लघवी साफ न होणे , आम्लपित्त , चक्कर येणे , पोट साफ न होणे अशा अनेक तक्रारींवर आवळा अत्यंत गुणकारी आहे . – आवळ्यात ‘क’ जीवनसत्त्व भरपूर प्रमाणात असल्यामुळे त्वचा रोगावर आवळा उत्तम औषध आहे . – आवळ्याच्या नियमित सेवनाने शरीरातील रक्ताभिसरण क्रिया सुरळीत चालू राहते . – नियमित आवळा सेवनाने स्मरणशक्ती आणि बुद्धी वाढते . ‘हे’ आहेत डाळिंब खाण्याचे फायदे


थंडीला आता सुरुवात होत आहे . थंडीत त्वचा कोरडी पडणे , काळी पडणे असे प्रकार होत असतात . त्यामुळे थंडीच्या दिवसांत त्वचेची विशेष काळजी घेणे आवश्यक असते . मॉइश्चरायझ करणे , योग्य आहाराचे सेवन करणे अशा गोष्टींकडे लक्ष द्यावे लागते . या थंडीत त्वचेला तजेला देण्यासाठी काही टिप्स त्वचा खोलवर मॉश्चराईज ठेवणे गरजेचे : थंडीत रुक्ष पडणाऱ्या त्वचेची चांगल्याप्रकारे काळजी घेण्यासाठी ‘स्किन केअर’ ट्रीटमेंट घेणे शक्य नसल्यास ‘कोको बटर क्रिम’चा वापर करणे उत्तम राहील . या क्रिमच्या वापराने केवळ शरिराला सुगंधच प्राप्त होतो असे नाही , तर नियमित वापराने क्रीम खोलवर जात त्वचेचा मऊपणा कायम ठेवण्यास मदत होते . दुसरा पर्याय म्हणजे आंघोळीपूर्वी ऑलिव्ह ऑइलने शरिराला हलक्या हाताने मसाज करणे . यामुळे शरिरातील मॉश्चर कायम राहाण्यास मदत होऊन त्वचा मऊ राहते . चेहऱ्यासाठी त्वचेतील ओलावा कायम ठेवणाऱ्या क्रिमची निवड करा . मुलायम ओठांसाठी : अनेकजण फुटलेल्या ओठांना पेट्रॉलियम जेली लावतात . परंतु , हा पर्याय खरोखरीच योग्य आहे का ही विचार करण्याची गोष्ट आहे . त्यापेक्षा व्हिटॅमिन ‘इ’ने युक्त असलेल्या ‘लिप केअर’ उत्पादनांचा वापर करावा . याच्या वापराने त्वचेतील ओलावा कायम राहाण्याबरोबरच सूर्याच्या दाहकतेपासून त्वचेचा बचाव होण्याबरोबरच चेहऱ्यावरील डार्क स्पॉट कमी होण्यासदेखील मदत होते . पायांच्या भेगांवरील उपाय : पायांच्या भेगांना थंडीत शरीरातील ओलावा कमी होत असल्याने प्रामुख्याने त्वचेवर याचा विपरित परिणाम होतो . थंड हवामानाचा सर्वाधिक प्रभाव जाणवतो तो टाचांवर . पायांवरील भेगामुंळे काहींना तर चालणेदेखील कठीण होते . रात्री झोपण्यापूर्वी ग्लिसरिन आणि गुलाब पाण्याने रोज हलका मसाज घेतल्यास आश्चर्यकारक फरक जाणवेल .


बॉलिवूडला आणि आमिरच्या करिअरलाही एका वेगळ्याच उंचीवर नेऊन ठेवणारा ‘लगान’ चित्रपट १८ वर्षांपूर्वी प्रदर्शित झाला होता . या चित्रपटाला सर्वोत्तम परदेशी भाषेच्या चित्रपटासाठी अॅकॅडमी अवॉर्डचं मानांकनही मिळालं होतं . या चित्रपटाचं जगभरातून कौतुक झालं . विशेष म्हणजे आमिरनं साकारलेला भुवन आजही अनेकांच्या लक्षात आहे . आशुतोष गोवारिकर दिग्दर्शित या चित्रपटानं अनेक पुरस्कार पटकावले , मात्र हा चित्रपट आमिरनं सुरूवातीला नाकारला होता . ‘गोवारिकर यांनी चित्रपटाची कथा मला ऐकवली तेव्हा पाचव्या मिनिटांलाच मी हा चित्रपट नाकारला . गावाकडे सारा भरायला पैसे नसतात , गावात दृष्काळ पडलेला असतो अशावेळी गावातील लोक ब्रिटीशांशी क्रिकेट खेळण्याची पैज लावतात . जर गावकरी खेळात जिंकले तर ब्रिटीश सारा माफ करतील अशी अट असते . साधारण हे कथानक ऐकल्यावर मला ही कथा खूपच विचित्र वाटली . असं कुठेही घडणं शक्य नाही म्हणत मी गोवारिकर यांना नकार कळवला होता असं आमिर म्हणाला . मात्र तीन महिन्यांनंतर हे कथानक पूर्ण करून गोवारिक पुन्हा आमिरकडे आले आणि त्यावेळी ‘लगान’ची कथा आमिरला खूपच भावली . ‘लगान’ची पूर्ण कथा ऐकल्यानंतरच आमिरनं गोवारिकरांना होकार कळवला . ही कथा आमिरला इतकी आवडली की आपल्या पालकांना देखील ही कथा ऐकवण्याची विनंती त्यांनी गोवारिकरांना केली . आमिरच्या विनंतीचा मान राखत गोवारिकर यांनी ती आमिरच्या पालकांना ऐकवली . ‘लगान’ची कथा ऐकून भावूक झालेल्या आमिरच्या पालकांनी आमिरला या चित्रपटात काम करण्यासाठी तातडीनं होकार दिला अशा अनेक आठवणी आमिरनं शेअर केल्या .


मुंबई : अखेरपर्यंत हार मानायची नसते यावर कमालीचा विश्वास असलेल्या बी . साईप्रणीतने खराब सुरवातीनंतर सिंगापूर सुपर सीरिज बॅडमिंटन स्पर्धेत बाजी मारली . पहिल्यांदाच सुपर सीरिज स्पर्धा जिंकलेल्या बी . साईप्रणीतने त्याचा सरावातील सहकारी तसेच भारताचा यापूर्वीचा एकमेव सुपर सीरिज विजेता असलेल्या किदांबी श्रीकांतला तीन गेमच्या चुरशीच्या लढतीत हरवले . श्रीकांतने यापूर्वी दोनदा सुपर सीरिज स्पर्धा जिंकली होती , तर दोघातील यापूर्वीच्या पाचपैकी चार लढतीत साईप्रणीतची सरशी झाली होती . साईप्रणीतचा खेळ जास्त चांगला होत आहे , हेच त्याने अंतिम लढतीत दाखवत अखेर 17 - 21,21 - 17,21 - 12 अशी बाजी मारली . श्रीकांत आणि साईप्रणीत हे सरावातील सहकारी . अंतिम लढतीत दोघे एकमेकांच्या कमकुवत बाजूवर हल्ला करीत होते . श्रीकांतने सुरवातीस ताकदवान ड्रॉप्स आणि स्मॅशवर भर दिला होता तर साईप्रणीतने त्याच्या नजाकतीवर . मात्र काही वेळातच साई प्रणीतने स्मॅश आणि ड्रॉप्सला नेटजवळील नाजूक टचची जोड दिली आणि विजय खेचून आणला . पहिला गेम गमावलेला साईप्रणीत दुसऱ्या गेममध्ये 1 - 8 , तर तिसऱ्या गेममध्ये 1 - 6 मागे पडला होता . साईप्रणीतने आपली ताकद असलेल्या मनगटाचा वापर करीत नेटजवळील प्रभावी टच केले , तसेच श्रीकांतला प्रसंगी नेटजवळ खेचत त्याच्या डोक्यावरून बेसलाइनजवळ अचूक रॅलीज करीत मोलाचे गुण मिळवले . साईप्रणीतने दुसऱ्या गेममध्ये 1 - 6 पिछाडीनंतर 14 पैकी 10 गुण जिंकले . साईप्रणीतचे उडी मारून केलेले ड्रॉप्स तसेच प्रभावी रॅलीज श्रीकांतच्या डोकेदुखी ठरल्या . त्याच्याकडून सर्व्हिस करतानाही चूक झाली . निर्णायक गेममध्ये साईप्रणीतचा खेळ सुरवातीच्या पिछाडीनंतर बहरत गेला . त्याने श्रीकांतला रॉंग फूटवर पकडले . ताकदवान स्मॅश आणि ड्रॉप्स प्रभावीपणे करीत साईप्रणीतने कारकिर्दीतील पहिले जेतेपद पटकावले . जागतिक क्रमवारीत विसावा ? जागतिक क्रमवारीत बी . साईप्रणीत आता तिसाव्या क्रमांकावरून विसाव्या क्रमांकापर्यंत मोठी झेप घेईल . त्याचे सध्या 37 हजार 322 गुण आहेत . आता या स्पर्धेतील विजेतेपदाचे त्याला साडेनऊ हजार गुण मिळतील ; पण गतस्पर्धेत मिळवलेले 880 गुण वजा होतील . त्यामुळे त्याचे आता 45 हजार 992 गुण होतील . या कामगिरीमुळे तो क्रमवारीत वीसच्या आसपास असेल , असा अंदाज व्यक्त केला जात आहे . जायंट किलर ते विजेता सुपर सीरिज अंतिम लढतीतील भारतीय


हॉलिवूड चित्रपट निर्माता हार्वी विनस्टीन लैंगिक शोषण प्रकरण सध्या प्रचंड चर्चेत आहे . हॉलिवूड मागोमाग बॉलिवूडमध्येही याविषयीच्या चर्चा रंगू लागल्या आहेत . हॉलिवूडमधील बऱ्याच अभिनेत्रींनी या निर्मात्यावर लैंगिक अत्याचार केल्याचा आरोप केल्यानंतर हा विषय चर्चेत आला . पाश्चात्य चित्रपटसृष्टीचा खरा चेहरा सर्वांसमोर उघड झाल्यानंतर सोशल मीडियावरही याविषयीच्या चर्चांनी जोर धरला . दरम्यान , हार्वीच्या क्रूर कृत्याबद्दल आणखी एक धक्कादायक वृत्त समोर आले आहे . त्यामुळे हार्वीच्या अडचणी आणखी वाढल्या आहेत . वाचा : डुलक्या घेत गाडी चालवणाऱ्या चालकाला आमिरने थांबवलं हॉलिवूडमधील सहायक निर्माती मिमी हिनेही हार्वीवर बलात्काराचा आरोप केला . २००६ मध्ये हार्वीकडे कामानिमित्त गेल्यानंतर त्याने माझ्यावर बलात्कार केला . त्यावेळी मला मासिक पाळी आली होती . पण त्याने कोणतीही दया दाखवली नाही , असे मिमीने न्यूयॉर्कमधील एका पत्रकार परिषदेत सांगितले . हार्वीने मला सोहो येथील त्याच्या घरी बोलावले होते . मी तेथे गेले असता त्याने मला बळजबरीने त्याच्या बेडरुममध्ये नेले . मी त्याला खूप विरोध केला . पण माझे प्रयत्न व्यर्थ ठरले . मला मासिक पाळी आली असतानाही त्याने माझ्यावर शारीरिक अत्याचार केला . वाचा : त्या प्रसंगी मला आत्महत्या करावीशी वाटली - कपिल शर्मा मिमीबरोबरच इतर ५० हून अधिक महिलांनी हार्वीवर बलात्काराचा आरोप केला आहे .


मराठी चित्रपटांना प्राइम टाइम मिळण्याचा मुद्दा सध्या बराच चर्चेत आला असून , याविषयीच महाराष्ट्र नवनिर्माण सेनेने नुकतीच एक पत्रकार परिषद घेतली . या पत्रकार परिषदेत मनसे चित्रपट सेनेचे अध्यक्ष अमेय खोपकर , अभिनेता अंकुश चौधरी आणि इतर काही मनसे कार्यकर्त्यांनी हजेरी लावली . पत्रकार परिषदेच्या सुरुवातीपासूनच खोपकर यांनी मनसेच्याच शैलीत यशराज फिल्म्सवर निशाणा साधण्यास सुरुवात केली . ‘देवा’ चित्रपटाची टीम आमच्याकडे प्राइम टाइमचा मुद्दा घेऊन आली , असे म्हणत खोपकर यांनी यशराज फिल्म्सवर तोफ डागली . सुरुवातीपासूनच खोपकरांनी आक्रमक पवित्रा घेत महाराष्ट्रात हिंदी निर्मात्यांची मुजोरी खपवून घेतली जाणार नाही , असे वक्तव्य केले . कोणत्याही मराठी चित्रपटासोबत स्क्रीन्स शेअर न करण्याचा यशराज फिल्म्सचा डाव उधळून लावण्याचा इशाराच यावेळी खोपकर यांनी दिला . त्यासोबतच जर का ही मुजोरी कायम राहिली तर , महाराष्ट्रात यशराजच्या निर्मिअंतर्गत साकारल्या जाणाऱ्या चित्रपटांचे चित्रीकरण होऊ दिले जाणार नसल्याचेही त्यांनी सांगितले . महाराष्ट्रात मराठी चित्रपटांनाच स्क्रीन्स मिळवण्यासाठी इतरांसमोर हात पसरण्याची वेळ येणं ही एक शोकांतिकाच आहे , असे म्हणत खोपकर यांनी आपले मत मांडले . ‘टायगर जिंदा है’ या चित्रपटाला आपला विरोध नसून यशराज फिल्म्स या निर्मिती संस्थेला मात्र आपला तीव्र विरोध असल्याचे त्यांनी ठणकावून सांगितले . मनसे नेत्या शालिनी ठाकरे यांनी मराठी चित्रपटांच्या प्राइम टाइमचा मुद्दा अधोखित करत हिंदीप्रमाणेच मराठी चित्रपटांनाही अपेक्षित स्क्रीन्स उपलब्ध करुन द्यावेत , अशी मागणी केली होती . वृत्तसंस्थेशी बोलताना त्यांनी आपण कोणालाही धमकावत नसल्याचेही स्पष्ट केले . पण , काही ठिकाणी मात्र मनसेने ‘टायगर जिंदा है’चा विरोध करत चित्रपट निर्मात्यांना धमकावल्याचे वृत्त प्रसिद्ध केले . याकडेच लक्ष वेधत , ‘हो आम्ही चित्रपटाच्या निर्मिती संस्थेला धमकी दिली’ , असे म्हणत खोपकर यांनी आक्रमक भूमिका घेतली . सांस्कृतिक मंत्री विनोद तावडेंसोबत आपले याविषयी बोलणे झाले असून , आता पुढे मल्टिप्लेक्सच्या मालकांसोबतही आम्ही चर्चा करणार असल्याचे खोपकर यांनी स्पष्ट केले . सनी लिओनीच्या कार्यक्रमात सुरक्षा पुरवण्यास पोलिसांचा नकार , आयोजकांची न्यायालयात धाव चित्रपटाच्या मुद्दावरुन सध्या सुरु असणाऱ्या अभिनेता अंकुश चौधरीनेही आपले मत मांडले . सुरु असणारे वाद आणि ही एकंदर परिस्थिती पाहता अशा प्रकारची प्रसिद्धी करण्याची आमची अजिबात इच्छा नव्हती , असे तो म्हणाला .


कधी उन्हाने , कधी खोट्या दागिन्यांमुळे तर कधी आणखी काही कारणांनी मान काळी होते . मग साबण लावून कितीही घासूनही ही मान निघता निघत नाही . यामुळे चेहरा गोरा दिसतो आणि मान खूप काळी दिसायला लागते . आता या समस्येसाठी नेमके काय करायचे असा प्रश्न अनेकांना पडतो . तर यासाठी काही घरगुती उपाय आहेत . १ . बेकिंग सोडा , लिंबू आणि नारळाचे तेल मिसळून तयार केलेली पेस्ट लावल्याने काळ्या मानेची समस्या दूर होईल . मात्र मानेवर किंवा त्याच्या जवळपासच्या त्वचेवर जखम असल्यास बेकिंग सोडा लावू नये . अन्यथा त्याचा त्रास होऊ शकतो . एका बाऊलमध्ये १ चमचा बेकिंग सोडा घ्या . त्यात अर्था चमचा दही मिसळून पेस्ट तयार करा . दह्यात लॅक्टिक अॅसिड असतं , ज्याने त्वचा उजळण्यात मदत मिळते . दह्याऐवजी पाणीही वापरू शकता . २ . या पेस्टमध्ये नारळाच्या तेलाचे काही थेंब टाकून याला मिक्स करा . नारळाच्या तेलाने त्वचेवरील घाण निघून जाते आणि रंध्रे स्वच्छ होतात . ३ . आता पॅक लावण्यापूर्वी आधी पॅच टेस्ट करून पहा . हे पॅक हातावर लावून थोड्या वेळ वाट बघा . काही रिऍक्शन होत नसेल तरच हा पॅक मानेवर लावा . हलका लेयर लावून वाळल्यावर पाण्याच्या मदतीने राउंड स्क्रब करत पाण्याने पॅक काढा . यामध्ये मानेवरील मळ निघून जाण्यास मदत होते . ४ . एका नरम टॉवेल गरम पाण्यातून काढून पिळून घ्या . या टॉवेलने मानेच्या जवळपासची जागा रगडून स्वच्छ करून घ्या टॉवेलमधून निघत असलेल्या वाफेने रंध्रे खुलतील . थोड्या वेळाने याठिकाणी मॉईश्चरायजर लावा . ( ही बातमी संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता ऑनलाइन’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


भारताचा माजी कर्णधार सौरव गांगुली हा अनेक युवा क्रिकेटपटूंसाठी आदर्श आहे . अनेकांना वाटतं की कर्णधार असावा तर असा . पण याच भारताच्या माजी कर्णधाराबद्दल स्फोटक फलंदाज वीरेंद्र सेहवाग याने एक धक्कादायक विधान केले आहे . गांगुली कर्णधार असताना ड्रेसिंग रूममध्ये आल्यावर तो आम्हाला जे सांगायचा , ते आम्हाला ऐकावंच लागायचं , असे सेहवाग म्हणाला . एका कार्यक्रमात बोलताना सेहवाग म्हणाला की सौरव गांगुली संघाचा कर्णधार असताना मी , युवराज सिंग आम्ही सगळे अगदीच नवीन आणि युवा क्रिकेटपटू होतो . तो आम्हाला त्याची किट बॅग आवरून ठेवायला सांगायचा आणि तो निघून जायचा . आमचा तो कर्णधार असल्यामुळे आम्हीदेखील तो सांगेल , ते निमूटपणे ऐकायचो . त्याचं म्हणणं ऐकण्यावाचून आम्हाला दुसरा पर्यायच नसायचा , असेही सेहवाग म्हणाला . याबाबत अधिक बोलताना सेहवाग म्हणाला की गांगुली एक अनुभवी खेळाडू आणि यशस्वी कर्णधार होता . आम्ही बरेचसे सामने त्याच्या नेतृत्वात जिंकले . सामना संपल्यावर पोस्ट - मॅच मुलाखतीसाठी किंवा पत्रकार परिषदेसाठी त्याला जावे लागत असे . अशा वेळी तो मला , युवराज सिंगला आणि इतर काही नव्या खेळाडूंना त्याची किट बॅग आवरायला आणि सामान भरून ठेवायला सांगत असे . आम्ही अगदी नवे चेहरे होतो . त्यामुळे आम्हाला त्याचं ऐकावंच लागायचं , असा खुलासा सेहवागने केला . या कार्यक्रमाला सौरव गांगुलीही उपस्थित होता . सेहवागने त्याच्यावर आरोप केल्यानंतर गांगुली स्वतःही हसू लागला . आणि नंतर त्याने याबाबत मत व्यक्त केले . ‘या नव्या लोकांपैकी कोणीही माझी किट बॅग स्वतःहून भरत नव्हतं . या सगळ्यांना सामना संपल्यावर पळून जायला आवडायचं . एवढंच त्यांचं माझी किट बॅग भरण्यात योगदान होतं , असं गांगुली म्हणाला .